GODINU DANA ŠOPINGA: UŠĆE SHOPPING CENTER nagrađuje posetioce – Nadlanu.com\nGODINU DANA ŠOPINGA: UŠĆE SHOPPING CENTER nagrađuje posetioce\nObjavljeno 22. okt 2015. / 14:22:47\nNagrade od 500, 1.000, 30.000, 90.000 i čak 1.200.000 dinara očekuju posetioce UŠĆE Shopping Centra koji se uključe u nagradnu igru “UŠĆE godina želja”. Potrebno je da do 30. oktobra obavite kupovinu u iznosu od 5.000 dinara ili više, nakon čega dobijate “cep-cep” karticu.\nKupac na licu mesta može da osvoji neku od instant nagrada, 500 ili 1.000 dinara za kupovinu, Mesec šopinga i platnu karticu UniCredit Banke u iznosu od 30.000 dinara, kao i nagradu Sezona šopinga u UŠĆE SC i karticu u iznosu od 90.000 dinara, koju može da iskoristi tokom tri meseca.\nTri javne ličnosti otkrile su na šta bi potrošili ovu primamljivu sumu:\n"Kad bih osvojila takvu nagradu odmah bih počela da pravim spisak stvari koje bih kupila najbližima. U stvari, sve bih ih povela u šoping! Sigurno je da bih najviše potrošila u dečjim radnjama, na stvari i igračke za Nestora."\n"Najviše bih trošio u radnjama sa sportskom, ali i ostalom odećom, a deo novca bi ostao i u bioskopu i snek barovima. Zaista mi nije primarno da odeća bude firmirana, već da mi lepo stoji, ali kad već pričamo o brendovima, u mom ormaru je najprisutniji Adidas."\n"Najviše bih kupovao deci, jer stalno prerastaju postojeće konfekcijske brojeve, potom Dragani, a meni tek ako nešto ostane i od te velike sume. Fashion&Friends ne samo da ima najveći broj brendova, već se tu često mogu naći autentični komadi odeće. Volim da dam pare za nešto karakteristično, a takve stvari nalazim i kad svratim u Diesel, Replay, Desigual…"


Rumunija je danas saopštila da je blokirala rusku vojnu isporuku Srbiji zbog međunarodnih sankcija uvedenih Moskvi zbog njenih poteza u Ukrajini.\nMinistarstvo spoljnih poslova Rumunije navelo je da nije moglo da izda tranzitnu dozvolu za tu isporuku zbog embarga Evropske unije uvedenog 2014. godine, prenosi AP.\nU saopštenju nisu navedeni drugi detalji.\nZvaničnici Srbije naveli su u julu da je Rumunija, članica NATO, blokirala isporuku ruskih tenkova i oklopnih transportera Dunavom.\nSrbijanski mediji su u utorak prenijeli da je na aerodrom Batajnica iz Rusije stiglo 30 oklopnih transportera, na osnovu dogovora srbijanskog i ruskog predsjednika, Aleksandra Vučića i Vladimira Putina, o doniranju 30 ruskih tenkova i 30 oklopnih vozila Vojsci Srbije.\nPrevious Tuka: Prošao sam kroz težak period, sada mogu biti samo bolji (Video)\nNext Kalesija: Pronašli torbu punu eura pa je vratili gastarbajteru


Kompost vrste, primena\nHome » Poljoprivreda » Povrtarstvo » Kompost vrste, primena u organskoj proizvodnji\nKompost vrste – U organskoj proizvodnji kompost se vrlo često koristi. On služi kao đubrivo, kao sastavni deo zemljišnih sistema i kao materijal za nastiranje zemljišta.U zavisnosti od materijala koji se koristi za kompostiranje, možemo izdvojiti više vrsta komposta:kompostni stajnjak, glistenjak, kompost od biljnog industrijskog otpada, gradskog smeća, a najčešće baštenski kompost nastao od zdravog organskog otpada iz domaćinstva.\nKvalitetan kompost mora da ima optimalni odnos ugljenika i azota(C/N).Optimalan odnos C/N je 25:1 do 30:1 . Kompost sa visokim sadržajem ugljenika je žute ili mrke boje ,suv i kabast, a onaj sa visokim sadržajem azota je zelenkastee boje, vlažan , ponekad i muljevit. Kompost sa visokim sadržajem azota kao materijal koristi trave, leguminoze,ostaci voća, povrća, riba, ostaci životinja, seme, a suv kompost sa povećanim sadržajem ugljenika kao sirovine koriste klip i stabljike kukuruza, suncokret, slama, seno, drvena strugotina. Kompost je završen za 3-12 meseci , a sa komposterima ovaj period se skraćuje na 15-30 dana.\nVrste komposta organske materije u % N P2O2 K2O\nBiljni 20-30 0,2-0,4 0,15-0,30 0,4-0,8\nKomina 30-40 1-2 0,5-0,8 1,5-2,5\nDrvna industrija 40-60 0,1-0,15 0,1-0,15 0,4-0,7\nKomunalni mulj 40-60 2,2-3,0 2,5-3,0 0,3-0,5\nOrganski otpad (ostaci od pripreme hrane i baštenski ili zeleni otpad ) ?ini oko 55% od ukupnog otpada koji se prikupi sa teritorije grada Sremska Mitrovica i okolnih sela, koja su uklju?ena u organizovano prikupljanje i odlaganje komunalnog otpada.\nNajekonomi?nije je da se organski otpad obrađuje na mestu njegovog nastanka, tako što će se koristiti kao sirovina za proizvodnju kvalitetnog komposta.\nSam postupak zove se kompostiranje i predstavlja kontrolisan proces pri kojem se organski otpaci, pomoću aktivnosti organizama koje žive u tlu (bakterije, gljivice, sitne životinje) i uz prisustvo kiseonika, pretvaraju u humus koji nije neprijatnog mirisa i može se koristiti kao organsko ?ubrivo.\nDovoljna koli?ina kiseonika\nNajpovoljnija spoljašnja temperatura vazduha je u intervalu 20 – 25 o C. Viša temperatura može da dovede do isušivanja materijala i zaustavljanja procesa, dok zimske temperature usporavaju biološke procese u kompostnoj masi.\nŠta kompostirati u domaćinstvu\nLjuske od jaja, kosa, dlake Ostaci ribe i mle?nih proizvoda\nProblem Mogu?i uzrok Rešenje\ngomila je vlažna i topla samo u srednjem delu gomila je suviše mala ili je hladno vreme usporilo kompstiranje optimalne dimenzije gomile visina i širina 1—1,5m, dužina oko 2m\nKompost Kompost u organskoj proizvodnji Kompost vrste\t2017-11-14


Formirani odjeli za podršku svjedocima\nOdjeli za podršku svjedocima pri sudu i tužilaštvu u Banjaluci i Sarajevu su uspostavljeni i opremljeni sa ciljem da svjedocima pruže psihološku podršku pri svjedočenju tokom istrage, te neposredno prije, za vrijeme i nakon sudskog postupka.\n„Uvođenjem ovog projekta u ova četiri organa, a nadam se i na nivou cijele BiH - ti projekti, naravno, da su već implementirani u Sudu BiH, kao i Tužilaštvu BiH - će se humanizirati pravosudni sistem u BiH i time ćemo se zaista približiti evropskim i svjetskim standardima“, kaže vršilac dužnosti predsjednika Okružnog suda u Banjaluci Marija Aničić - Zgonjanin.\nRadi se o veoma važnom projektu jer je do sada veliki broj svjedoka, posebno kada se radilo o suđenjima za ratne zločine, odustajao od svjedočenja zbog nepostojanja kako uslova na sudovima gdje su sjedili jedni pored drugih i žrtve i osumnjičeni, tako i zbog psihološke pripremljenosti:\n„Imali smo prilike da vidimo da su ti svjedoci doživljavali veli\n"Visoko sudsko i tužilačko vijeće sa vladama entiteta, Vijećem ministara i vladom Brčko Distrikta će stvoriti uslove da se na entitetskom nivou procesuiraju predmeti ratnih zločina“, kaže Milorad Novković.\nke neugodnosti na sudu i da su odsutajali od suđenja, da nisu bili u stanju da izdrže do kraja suđenja. Psiholog neće svjedoku davati instrukcije kako da svjedoči, ni da li da svjedoči, ni da li da odustane od svjedočenja, nego će mu davati psihološku i emocionalnu podršku.“\nPredsjednik Visokog sudskog i tužilačkog savjeta BiH Milorad Novković kazao je da se na ovaj način stvaraju uslovi za prebacivanje jednog broja predmeta za ratne zločine sa Suda BiH i na druge sudove u državi.\n„Kako je to i propisano startegijom za procesuiranje predmeta ratnih zločina, jer su otpali svi prigovori da entitetsko pravosuđe u materijalno-tehničkom smislu nije osposobljeno, da nije osposobljeno u kadrovskom smislu i jedini način da se postignu rokovi iz strategije je da se predmeti koji treba da se procesuiraju na entitetskom nivou da se to učini. I Visoko sudsko i tužilačko vijeće naročito u budućem vremenu, svakako sa vladama entiteta, Vijećem ministara i vladom Brčko Distrikta će stvoriti uslove da se na entitetskom nivou procesuiraju predmeti ratnih zločina“, kaže Milorad Novković.\nUsaglašavanje pravosudnog sistema\nPodršku za pokretanje ovih odjeljenja dao je i Sud BiH, kazala je predsjednica Suda Meddžida Kreso.\n„Ne samo što je ovo bitno za svjedoke koji svjedoče u ratnim zločinima, mislim da je zanemarena i druga vrsta krivičnih djela, a to je organizovani kriminal. Svjedoci smo da sve češće ima pokajnika među kriminalnim grupama, koji da bi svjedočili, dakle otkrili tužilaštvu izvršioce krivičnih djela, traže posebnu zaštitu. Mislim da je i takvoj kategoriji svjedoka je jako bitno pružiti ove uslove koje ove jedinice koje su uspostavljene pri sudovima daju“, navodi Meddžida Kreso.\nVlada RS dala je punu podršku ovom projektu, koji bi se u narednom periodu trebao proširiti i na ostale sudove i tužilaštva u BiH.\n„Pogotovo iz razloga primjene strategije rješavanja pitanja ratnih zločina jer u BiH u dogledno vrijeme jedan veći broj predmeta će se sigurno ustupiti okružnim i kantonalnim sudovima, tako da će Ministarstvo pravde RS u narednom preidou podržati u Doboju, Istočnom Sarajevu, Trebinju i Bijeljini, s tim što smo rekli da su nam trenutno prioritet Istočno Sarajevo i Doboj“, kaže ministar pavde RS Džerard Selman.\nOvaj projekat inicirao je Razvojni program Ujedinjenih nacija, a finansirala Kraljevina Španija sa milion evra.\n„Naš cilj u narednim mjesecima i narednim godinama koje predstoje pred nama jeste da u ovo uključimo i svih 15 sudova i svih 15 tužilaštava u BiH kako bismo pokrili 60 do 70 posto svih ukupnih svjedočenja, ne samo u oblasti ratnih zločina nego i u oblasti organizovanog kriminala, nasilja u porodici, korupcije itd“, navodi rezidentni predstavnik UNDP-a Yuri Afanasiev.\nOtvaranjem odjeljenja za podršku svjedocima na kantonalnim i okružnim sudovima i tužilaštvima u Sarajevu i Banjaluci započinje proces usaglašavanja pravosudnog sistema Bosne i Hercegovine sa sistemima koji postoje u regionu.\nOvakvi sistemi već su uspostavljeni u Hrvatskoj, Srbiji i Crnoj Gori, a uspostavljaju se i u drugim istočnoevropskim zemljama, kazao je Afanasiev.


Razdvajanje izbora jedini zahtev oko kojeg nema spora - Politika - Dnevni list Danas\nPočetna » Vesti » Politika » Razdvajanje izbora jedini zahtev oko kojeg nema spora\nŠta je do sada javnost saznala o zahtevima opozicije za slobodne i fer izborne uslove\nRazdvajanje izbora jedini zahtev oko kojeg nema spora\nLidija Valtner25.01.2021. 12:30\nPolitički zahtev da predsednički, parlamentarni i beogradski izbori budu održani u različitim terminima jedini je u neizmenjenom obliku opstao među zahtevima opozicionih predstavnika o uslovima za stvaranje slobodnih izbora od juna prošle godine do danas.\nDrugi zahtev koji se odnosi na slobodu medija u međuvremenu se razvijao da bi sada u nacrtu platforme SSP-DS-PG dobio format paralelnog uređivanja javnih servisa. O načinu na koji će se mediji osloboditi kontrole režima tek treba da opozicija da usaglasi.\nKonačni i jedinstven dokument sa kojim će deo opozicionih partija, ukoliko se dogovori, ići na razgovore sa predstavnicima vlasti, uz posredovanje članova Evropskog parlamenta, trebalo bi da bude gotov do kraja ovog meseca.\nNa tom dokumentu radi neformalno udruženje Skupština slobodne Srbije, kojoj su partije SSP, DS, PSG, Narodna stranka sa partnerima i Dveri dostavile svoje predloge.\nOve nedelje bi prema najavi članice Slobodne skupštine Srbije Biljane Stojković trebalo da počnu razgovori sa opozicionim partijama kako bi platforma za pregovore bila usaglašena.\nNa osnovu onoga što je do sada objavljeno u javnosti blok koji čine SSP-DS-PSG i Pokret za preokret Skupštini slobodne Srbije je dostavio svoju platformu u kojoj se kao zahtev nalazi paralelno uređivanje informativnih programa javnih servisa, što bi podrazumevalo da takve emisije jedan dan uređuju dosadašnji urednici, a naredni nezavisni, kako bi se čuli i „glasovi“ koji kritikuju vlast.\nU tom kontekstu, spekuliše se da pomenute stranke traže da se izmeni uređivačka politika informativnih emisija javnog servisa, te da se uvede novo, nezavisno telo za nadzor medija, koje bi zamenilo Regulatorno telo za elektronske medije (REM), koje se smatra nekredibilnim u očima opozicije. To novo telo mogla bi da imenuje Narodna skupština.\nDrugi zahtev je osnivanje posebnog ministarstva koje bi se bavilo izborima, a koje bi činile nestranačke ličnosti, i koje bi omogućilo da naredni izbori budu fer i pošteni. Prema dosadašnjim informacijama koje nisu demantovane, ovaj predlog podrazumeva imenovanje zvaničnika, u okviru posebnog ministarstva za izbore, koji bi se postarao da bude sprečen pritisak na zaposlene u javnoj upravi i preduzećima da glasaju za vladajuću stranku.\nTreći važan zahtev je pomenuto razdvajanje izbora. Ostali zahtevi odnose se na profesionalizaciju izborne administracije, te zabranu funkcionerske kampanje.\nSvoj predlog uslova imaju i Narodna stranka, Građanska platforma, Državotvorni pokret Srbije i Pokret slobodna Srbija. Na nedavnoj konferenciji za novinare ovog bloka rečeno je da su tri ključne tačke platforme – oslobađanje medija, slobodan demokratski predizborni i izborni proces i razdvajanje izbora na svim nivoima.\nKada je reč o tome kako osigurati da se dogovoreno zaista i ispuni i sprovede, ovaj blok insistira na strogoj kontroli i učešću međunarodne zajednice u kontroli predizbornog i izbornog procesa.\nU tom kontekstu, Narodna stranka smatra da bi odgovarajuća forma za kontrolu i sigurnost da će dogovoreno biti ispunjeno, bila neka vrsta koordinacionog tela sastavljenog na paritetnoj osnovi od predstavnika vlasti i opozicije. To telo bi trebalo da ima jasna i jaka ovlašćenja, snažnija od nekog ad hoc ministarstva u nadgledanju implementacije dogovorenog, U tom paritetnom telu trebalo bi da budu i predstavnici posrednika u pregovorima, odnosno EU, kako bi se obezbedilo da paritet ne bi proizveo blokadu.\nOno što još razlikuje predlog ovog bloka od predloga SSP-DS-PSG je da opoziciju u razgovorima s predstavnicima vlasti predstavlja jedan ili dva pregovarača sa nespornim kredibilitetom koji nisu nužno članovi bilo koje političke stranke.\nU svojim komentarima na ove predloge do sada smo mogli da čujemo Nebojšu Zelenovića, predsednika ZZS, koji je za portal Nova rekao da bi platforma koju su sačinili SSP, DS, PSG i PZP mogla biti dopunjena dodelom upražnjene nacionalne frekvencije još jednoj TV stanici koja bi ispunila profesionalne standarde.\nDodatak ima i lider Dveri Boško Obradović, koji je rekao da njegov pokret predlaže koministre iz redova opozicije (po uzoru na Crnu Goru 2016. godine) ili formiranje komisije koju bi činili predstavnici vlasti i opozicije sa svim ovlašćenjima za praćenje izbora (po uzoru na Severnu Makedoniju).\nOn dodaje predlog da se traže vanredni izbori na svim nivoima, jer su pokrajinski i lokalni parlamenti bez opozicije podjednako nelegitimni kao i republička skupština.\nUslove, bazirane na merama koje predlaže CRTA, najavila je i grupa partija i pokreta kojoj su SDS, Nova stranka, DSS, Inicijativa Ne davimo Beograd, Zelena stranka, udruženje 1 od 5 miliona, Marko Bastać ispred KLIP-a, Lokalni front… Kako je krajem decembra saopštila ova grupa, na onlajn sastanku podržana su sledeća načela: „Za poštene izbore neophodna je ravnopravnost učesnika u kampanji, za poštene izbore neophodna je ravnomerna medijska zastupljenost, za slobodne izbore neophodno je da postoji sloboda izbora i jednako biračko pravo, za slobodne izbore neophodno je da izborna prava budu zaštićena, za integritet izbornog procesa ključna je uloga izborne administracije.“\nSve ove predloge predsednik države Aleksandar Vučić je odbacio, dok je predsednik parlamenta Ivica Dačić, budući moderator razgovora vlasti i opozicije, naveo da bi mogle biti ispunjene preporuke misije OEBS/ODIHR iz izveštaja o tome kako su protekli junski parlamentarni i lokalni izbori u Srbiji.\nSastanak 27. januara?\nNova stranka Arisa Movsesijana i Socijaldemokratska stranka Borisa Tadića uputile su u petak poziv svim opozicionim strankama i pokretima na sastanak u utorak, 26. januara, na kome bi se dogovorila zajednička platforma za novi krug razgovora sa predstavnicima vlasti o izbornim uslovima.\nPolitika • danas 12:11\nIzetbegović namerava da se sastane sa Vučićem, mnogi u Sarajevu protiv\nPredsednik Stranke demokratske akcije (SDA) Bakir Izetbegović potvrdio je da namerava da se sastane sa predsednikom Srbije Aleksandrom Vučićem radi razgovora o političkoj krizi u Bosni i Hercegovini.\nTri decenije od referenduma o autonomiji Sandžaka\nBošnjačko nacionalno veće (BNV) počelo je obeležavanje jubileja, tri...\nNa predstojećim beogradskim izborima, opozicija ima šansu za pobedu...\nPokret za preokret: Vlast odložila popis stanovništva iz političkih razloga jer se plaši rezultata\nPokret za preokret saopštio je danas da je, imajući...


Banje smeštaj - Smeštaj - Srbija, Crna Gora, Bosna i Hercegovina, Grčka\nBanje smeštaj (9)\nApartman Pribojac se nalazi u samom centru Jošaničke Banje. Smeštaj u Jošaničkoj banji Pribojac ima predivan pogled na reku Jošanicu i banjsko lečilište. Namenjen je za boravak tri osobe. Apartman poseduje spavaću sobu, kuhinju kompletno opremljenu, kupatilo i kablovsku televiziju. Apartman,, Pribojac 2 se nalazi u samom centru Jošaničke Banje, na setalistu pored reke Josanice. Namenjen je […]


Severoistok SAD na udaru snežne oluje\nTanjug 29. januara 2022. 19:33\nBOSTON – Oluja sa udarima vetra blizu uraganske snage praćena obilnim snežnim padavinama zahvatila je danas severoistok SAD i izazivala poplave u priobalnim područjima.\nŽitelji tog dela SAD se suočavaju sa rasprostranjenim nestankom struje, a meteorolozi upozoravaju da će se vremenski uslovi pogoršati i najavljuju da će posle oluje uslediti period sa veoma niskim temperaturama i hladnoćom, prenosi AP.\nDanas je otkazana većina letova sa i na aerodrome u Njujorku, Bostonu i Filadelfiji, tj. više od 4.500 letova širom SAD, javlja portal „Flajtaver“.\nAmerička brza železnica Amtrak je otkazala sve vožnje super brzog voza Asela koji saobraća između Bostona, preko Njujorka do Vašingtona.


9.SEDNICA SKUPŠTINE GRADA LESKOVCA - Televizija K-1\nPrepodnevni deo zasedanja skupštine grada Leskovca obeležila je rasprava o epidemiološkoj bezbednosti za rad odbornika i pristpanju Jedinstvene Srbije vladajućoj koaliciji.\nSkupština je potvrdila mandat odborniku GG Za Leskovac zajedno Bratislavu Prokopoviću , a ova grupa građana je nakon nekoliko zasedanja kojima nije htela da prisustvuje opet na sednici skupštine grada.\nIpak, izrazili su nezadovoljstvo što se ovakvim okupljanjem kako ističu ugrožava zdravlje odbornika i ostalih izlagača, kao i da je protivno merama Kriznog štaba za zaštitu od korona virusa.\nSekretar skupštine Zoran Vukašinović je istakao da je ispoštovan minimum propisanih mera.\nU prepodnevnom delu zasedanja usvojen je predlog predlog odluke o donošenju plana detaljne regulacije na prostoru sanitarne zaštite deponije Željkovac, o dopuni plana generalne regulacije za deo građevinskog bloka u Njegoševoj , i za delove nekategorisanih puteva i paniranog nekategorisanog puta Drćevac-Donja Lokošnica, kao i predlog odluke o promceni rizika od katastrofa grada Leskovca.\nData je saglasnost na predloge odluka o angažovanju revizora za obavljanje eksterne revizije završnog računa budžeta grada Leskovca za prošlu godinu i o izmenama i dopuni plana javnih nabavki za ovu godinu.\nVećinom glasova nakon burne rasprave usvojen je program razvoja turizma grada Leskovca sa Akcionim planom od 2020.do 2025.godine koji kako je istaknuto u obrazloženju predstavlja veoma važan strateški razvojni dokument.\nOpozicija je iznela da fale parne strane u materijalu koji im je dostavljen kao i da treba obratiti pažnju i ubaciti još neke bitne objekte poput manastira u Babičkom u turističku ponudu grada.\nDo kraja prvog dela zasedanja usvojen je i izveštaj o radu gradskog pravobranilaštva za 2020.godinu u kome je pravobranilac Robert Tomić naglasio da je broj ujeda pasa lutalica smanjen za 10 odsto.\nŠef odborničke grupe SNS Predrag Ivanović je izneo predlog koji je usvojen da se nakon pauze za ručak radi do zavšetka po svim tačkama dnevnog reda, što je izazvalo revolt GG Za Leskovac zajedno koja je izdala saopštenje za javnost koje glasi:\nIz želje i neophodne potrebe da od građana Leskovca sakriju činjenice koje odbornici opozicione GG “Za Leskovac – ZAJEDNO” iznose na sednicama skupštine grada, vladajuća većina je pribegla maniru političkog nasilja, sa odlukom da današnja sednica bude održana dok ne prođu sve 62 tačke dnevnog reda, iako je rasprava po prvih 7 tačaka trajala od 9h do 15h (6.5 sati).\nNa taj način se osim primene političkog nasilja prikazuje i nebriga o zdravlju odbornika, koji će u epidemiološki rizičnoj situaciji provesti skoro 20 sati na sednici skupštine grada, čime žele da nateraju opozicione odbornike da napuste sednicu.\n← ,,POKRENI ŽIVOT“ I DALJE TU ZA POPLAVLJENE\nAUTOM UDARIO BAKU SA UNUČETOM →\nPREKINUT LANAC KRIJUMČARENJA MIGRANATA


Sindikat novinara Srbije traži reakciju Evropske federacije nakon privođenja novinara\nSindikat novinara Srbije uputio je dopis Evropskoj federaciji novinara (EFJ) u kojem traži da reaguju povodom jučerašnjeg privođenja ekipe Prvog programa Radio Beograda u južnom delu Kosovske Mitrovice.\nOni su šest sati proveli u pritvoru, a razlog privođenja nije poznat.\nPrema rečima kolega iz Radio Beograda ( novinarke Nataše Aćimović i tonca Aleksandra Bojovića ) policija je zaustavila i detaljno pretresla službeno vozilo RTS-a.\nMuški deo ekipe pretresli su kao kriminalce sa rukama na automobilu i raširenim nogama.\nCela ekipa odvedena je u stanicu u Južnoj Mitrovici na saslušanje gde su im oduzeti mobilni telefoni. Nakon šest sati pušteni su na slobodu, uz napomenu da treba da se vrate u severnu Kosovsku Mitrovicu, jer nije bezbedno da idu dalje ka Gračanici, gde su prvobitno nameravali da krenu.\nOvo nije prvi put da se novinarima iz Srbije ne dozvoljava da obavljaju svoj posao u skladu sa međunarodnim konvenicjma. SINOS zahteva od privremenih institucija na Kosovu i Metohiji i predstavnika međunarodnih institucija da svim novinarima omoguće slobodu kretanja i rada, zaključuje se u saopštenju.\nMetju Kaurana Galicija: „Srbija je zemlja u kojoj će biti ubijen sledeći novinar“\nNagrada emisiji Radio Beograda 2 o pesmi na grobu Marlen Ditrih\nTužbe zbog spota i zastrašivanja kandidata\nEFJ Kosovo Radio Beograd\n← Samo četvrtina Francuza veruje medijima\nUNS i UNS na Kosovu: Kosovske institucije grubo narušavaju slobodu medija →


Margetić: Smijeniti Ahmetovića i Džuvu | Republika Srpska\nNaslovna Bosna i Hercegovina Margetić: Smijeniti Ahmetovića i Džuvu\nMargetić: Smijeniti Ahmetovića i Džuvu\nEkspert za terorizam Domagoj Margetić tvrdi da postoji povezanost sarajevske političke elite s međunarodnim terorizmom, te ocjenjuje da se ta ista elita, koja je izrasla na finansijskoj i obavještajnoj logistici međunarodne terorističke mreže, ne može u isto vrijeme i boriti protiv tog zla.\nMeđutim, istakao je Margetić, ukoliko se u BiH ozbiljno pristupi borbi protiv terorizma potrebno je prvenstveno treba osposobiti kadrove, ali i razmišljati o formiranju posebne antiterorističke agencije kakve postoje u nekim zapadnim državama članicama Međunarodne antiterorističke koalicije.\n„Bilo bi izuzetno loše dati policijska ovlaštenja Obavještajno-bezbjednosnoj agenciji, jer bi to bilo mimo uobičajenih standarda s obzirom da se na zapadu ne odobrava miješanje obavještajnih i bezbjednosnih agencija s policijskim“, objasnio je Margetić u izjavi Srni.\nPrema njegovim riječima, treba stvoriti i takav zakonodavni okvir koji će ubrzati hapšenja i deportacije lica povezanih s terorizmom tako da ta procedura ne bude duža od sedam radnih dana, jer je riječ o posebnoj ugroženosti nacionalne, ali i regionalne i međunarodne bezbjednosti.\nPrema njegovim riječima, u borbi protiv terorizma političko Sarajevo prvo treba da pokaže ozbiljnost tako što će s odgovornih mjesta maknuti ljude poput ministra bezbjednosti BiH Sadika Ahmetovića i šefa OBA Almira Džuvu, jer institucije sa takvim funkcionerima na čelu nisu sposobne za tu borbu.\nOn je ocijenio da Džuvo i Ahmetović priznanjem da u BiH postoje lica koja predstavljaju potencijalnu terorističku opasnost samo pokušavaju izbjeći političku i možda ličnu krivičnu odgovornost za događaj u Bugojnu, jer su znali za planove terorističkih akcija, a nisu preduzeli ništa kako bi ih spriječili.\n„Sada, kada više ne mogu skrivati da u BiH postoji ozbiljna opasnost od međunarodnog terorizma, oni žele postati oni koji bi bili nosioci neke tobožnje borbe protiv terorizma“, smatra Margetić.\nOn očekuje da će međunarodna zajednica veoma brzo izvršiti ozbiljan pritisak za odlazak Džuve i Ahmetovića, jer postoji mogućnost da njihovom smjenom Brisel uslovi BiH za dobijanje bezviznog režima.\nMargetić je istakao i da članu Predsjedništva BiH Harisu Silajdžiću i funkcioneru SDA Bakiru Izetbegoviću treba da budu zabranjeni javni i politički rad što bi bio jasan znak da u Sarajevu postoji politička volja za borbu protiv terorizma.\n„To su dvojica najodgovornijih ljudi za dovođenje terorista u BiH. Njih dvojica su bili glavna logistička politička dijagonala međunarodnog terorizma u BiH“, objašnjava Margetić.\nEkspertski tim za borbu protiv terorizma i organizovanog kriminala posljednje dvije i po godine upozoravao je na opasnost od terorističkog djelovanja u BiH javno predstavljajući svoja istraživanja, brojne dokumente, dokaze, analize i bezbjednosne procjene. Zbog toga su se, kako kaže Margetić, našli na udaru institucija u BiH.\nGovoreći o tome ko predstavlja problem u BiH – vehabije ili lica afroazijskog porijekla, Margetić kaže da svi oni čine dio terorističke infrastrukture i da u bezbjednosnom smislu predstavljaju jednaku opasnost, te da u tom slučaju ne treba potcjenjivati ni jedne ni druge.\nOn je izrazio zadovoljstvo što su priznanjem institucija BiH da ovdje ipak postoji opasnost od terorizma potvrdile sve što su do sada predočili članovi Ekspertskog tima.\nDžuvo je na sjednici Komisije za odbranu i bezbjednost Parlamentarne skupštine BiH rekao da u BiH vreba opasnost od oko 3.000 potencijalnih terorista koji se već nekoliko godina nalaze u policijskim registrima.


Analitičari navode da Bugarska pokušava da zameni zastarele sovjetske modele "mig 29" i da unapredi svoju flotu u skladu sa standardima NATO-a.\nPentagon je početkom sedmice saopštio da je američki Stejt department odobrio moguću prodaju osam aviona "F-16" i povezane opreme Bugarskoj prema ceni od oko 1,67 milijardi dolara. Međutim, Bugarska očekuje da će SAD da ponudi avione po manjoj ceni od 1,2 milijarde dolara.\n- Razgovarao sam prošle sedmice sa premijerom Severne Makedonije Zoranom Zaevom o zaštiti vazdušnog prostora te zemlje kada nabavimo nove avione. To će biti dobro za nas i njih", rekao je Borisov.\nBugarski ministar odbrane Krasimir Karakačanov izjavio je da se očekuje da će zvanična američka ponuda za prodaju "F-16" stići za sedam dana. /kraj/dl\nPAD HELIKOPTERA I BEKSTVO ZAROBLJENIKA Bugarski parlamentarci traže glasanje o nepoverenju vlade


Niš, 23. april 2019 - Nakon što su pre godinu dana uputili donaciju od 50.000 američkih dolara za unapređenje rada odeljenja za neonatologiju u Kliničkom centru Niš, kao i za podizanje svesti o ranom razvoju deteta u Srbiji, predstavnici kompanije VODAVODA, njihovih partnera iz kuvajtske kompanije Caro General Trading i UNICEF-a, danas su posetili Klinički centar Niš.\n„Godinu dana nakon uručenja donacije, zadovoljstvo je videti kako je odeljenje neonatologije u Nišu u svoju svakodnevnu brigu o preveremeno rođenoj deci ugradilo principe razvojne nege. Ova inicijativa je jedan mali, ali značajan doprinos sveukupnim naporima države na osavremenjivanju neonatološke zdravstvene zaštite u Srbiji. Naša saradnja sa kompanijom VODAVODA i njihovim distributerima u zemljama Persijskog zaliva pravi su primer koliko kompanije, kroz saradnju sa UNICEF-om, mogu da doprinesu stvaranju boljih uslova za decu i njihove porodice”, izjavila je Jelena Jakovljević Zajeganović, rukovoditeljka programa za rani razvoj deteta u UNICEF-u.\nDeo doniranih sredstava bila su namenjena za nabavku neophodne medicinske opreme, kao i za poboljšanje uslova koji omogućavaju aktivno uključivanje roditelja u lečenje dece koja su rođena pre vremena, povećanu dostupnost majčinog mleka u ishrani, i smanjenje uticaja faktora koji negativno utiču na razvoj novorođenčadi.\n„Na našem Odeljenju godišnje se zbrine oko 300 najugroženije prevremeno rođene dece sa područja čitave jugoistočne Srbije. Imajući u vidu da naš region karakterišu stope perinatalne smrtnosti koje su značajno više od prosečnih za nivo Republike (u 2017. godini npr. 8,5 u Vranju i 10,5 u Pirotu na 1.000 rođene dece u odnosu na 7,8 u Srbiji) podrška koju smo dobili ima još veći značaj. Zahvaljujemo UNICEF-u i njegovim partnerima što su doprineli da uslovi za zbrinjavanje prevremeno rođene dece i rad zaposlenih na Odeljenju neonatologije Klinike za interne dečije bolesti u Nišu budu značajno unapređeni“, izjavila je prof. dr Emilija Golubović, upravnica Klinike za interne dečije bolesti Kliničkog centra Niš.\nPartneri VODAVODA iz Kuvajta su istakli da gaje posebna osećanja prema Srbiji, a da je društveno odgovorno poslovanje prirodni deo biznis kulture.\n„Pomoći deci je naša nacionalna odgovornost, koju težimo da proširimo i izvan granica naše zemlje. Kako volimo Srbiju, odlučili smo da i deci u ovoj zemlji omogućimo zdravo detinjstvo. To je jedino ispravno i dobro, pozivamo sve kompanije u Srbiji i širom sveta da se uključe“, izjavio je Abdulazziz Abdeen, direktor Caro General Trading-a.\n„Mi kao VODAVODA podržavamo UNICEF, a za Niš smo se odlučili zato što verujemo da UNICEF najbolje zna gde je pomoć najpotrebnija i da zajedno unosimo toplinu koja je najranjivijim bebama potrebna. Nas ispunjava da pomažemo, a drago nam je da sa partnerima sa Bliskog istoka delimo iste vrednosti“, rekao je Vojin Đorđević, kreator brenda VODAVODA.


Veljić i Perović osumnjičeni za šverc cigareta\nVeljić i Perović za kojima se traga su, po sumnjama istražitelja, visokokotirani u kriminalnoj organizaciji\n558 pregleda\t27 komentar(a)\nCigarete, Foto: Screenshot (TV Vijesti)\n14.05.2018. 17:36h Ažurirano: 14.05.2018. 17:36h\nPolicija traga za Berancem Dimitrijem Veljićem i špediterom Milovanom Perovićem iz Bara za koje se sumnja da su učestvovali u švercu cigareta koje su završavale i na ulicama crnogorskih gradova.\nSpecijalno tužilaštvo sumnja da se sve radilo preko Luke Bar, a pod njihovom lupom su i osobe koje su se ranije dovodile u vezu sa mojkovačkom fabrikom duvana "Tara".\nZbog osnovane sumnje da su učestvovali u međunarodnom švercu cigareta po nalogu istražitelja nedavno je raspisana potraga, potvrđeno je Televiziji Vijesti iz više izvora.\nRaspisivanje potrage za njima, kako objašnjava sagovornik Televizije Vijesti uključen u cijeli slučaj, nastavak je istrage koja je sredinom aprila pokrenuta nakon što su po nalogu Specijalnog tužilaštva pripadnici specijalnog policijskog tima uhapsili Rožajca Edževida Dacića, zvanog Muzafer.\nPrilikom hapšenja, od Dacića je oduzeto 70 paketa cigareta marke "marbl" za koje je tvrdio da je kupio radi ulične prodaje. Osim cigareta pripadnici specijalnog policijskog tima oduzeli su i džip bez registarskih oznaka.\nI prije hapšenja Dacića, kako objašnjava sagovornik Televizije Vijesti, istražitelji su imali operativna saznanja i podatke koje su prikupljali mjesecima unazad i to protiv grupe za koju se osnovano sumnja da se bavi tzv. "pranjem" carinskih kontejnera sa cigaretama.\nVeljić i Perović za kojima se traga su, po sumnjama istražitelja, visokokotirani u ovoj kriminalnoj organizaciji.\nSamo nekoliko dana nakon hapšenja Dacića, pripadnici specijalnog policijskog tima posjetili su Bar i zapečatili firmu "Sajnus" koja je registrovana na Veljićevu majku – Zorku.\nKako je to Televizija Vijesti ranije objavila, Veljić je skladište uzela pod zakup od Stevana Vučinića i špeditera Milovana Perovića, koji je u bjekstvu.\nIstražiteljima nije mnogo trebalo da sve povežu upravo sa Veljićkinim sinom Dimitrijem jer je firma "Anael" koju je likvidirao u decembru prošle godine već bila pod lupom istražitelja.\nVjeruje se da je to jedan od razloga zbog čega je osumnjičeni ugasio postojeću i otvorio dvije nove firme i to sa sjedištem u Beranama, a onda nastavio da se bavi istim poslom.\nSve je, prema onome što je do sada utvrđeno istragom, već godinama funkcionisalo na način što su cigarete kontejnerima stizale u Luku Bar, odakle su se istovarale i skladištile bez plaćanja dažbina Crnoj Gori i veoma brzo išle na crno tržište pa čak i van crnogorskih granica.\nU međuvremenu se prave fiktivni papiri, a kontejneri se pune nekom drugom robom i šalju dalje do krajnje destinacije - fiktivne firme u Jordanu. Za pranje jednog kontejnera sa cigaretama, kako dodaje sagovornik Televizije Vijesti, uzima se i do 150 hilljada eura.\nOsim Veljića i Perovića pod lupom istražitelja nalazi se ista grupa za koju se ranije sumnjalo da je povezana sa mojkovačkom fabrikom duvana "Tara".\nDimitrije VeljićEdževid DacićSpecijalno tužilaštvoMilovan PerovićLuka Baršverc cigareta


Dejvid Geta razigrao Budvu\nViše od 10.000 ljudi prisustvovalo je nastupu francuskog DJ-a i producenta Dejvida Gete u Budvi, spektaklu koji je tehnički izveden na način kakav do sada nije viden u ovom delu Evrope.\nVrhunsko znanje iz oblasti digitalnih medija na dlanu\nSAE Institut (School of Audio Engineering) jedan je od lidera u oblasti digitalnih medija, a zainteresovani u Beogradu imaju priliku da steknu znanje po svetskim standarima.\nElektronska muzika po svetskim standardima\nZaljubljenici u elektronsku muziku imaju jedinstvenu priliku da na SAE institutu u Beogradu pohađaju kurs u pravljenju pomenutog muzičkog žanra.\nFrancuz pravi koncert na Mesecu?!\nFrancuska zvezda ambijentalne instrumentalne muzike Žan Mišel Žar uporan je u svojoj nameri da jednog dana nastupi na Mesecu.\nPrva srpska DJ Akademija\nAndervorld napravio spektakl u Areni


NBS oduzela dozvolu za rad Univerzal banci | SEEbiz.eu\nObjavljeno: 31.01.2014 / 16:41\nBEOGRAD - Izvršni odbor Narodne banke Srbije doneo je na današnjoj sednici odluku o oduzimanju dozvole za rad Univerzal banci a.d. Beograd i imenovao Agenciju za osiguranje depozita za administratora.\nUtvrđeno je da se u prethodnom periodu finansijsko stanje banke znatno pogoršalo, te da je banka dospela u stanje kritične potkapitalizovanosti i da jeugrožena likvidnost i kontinuitet poslovanja. Imajući u vidu da su se stekli uslovi za oduzimanje dozvole za rad Banke, u skladu sa Zakonom o bankama, Narodna banka Srbije je u cilju zaštite interesa deponenata i očuvanja stabilnosti finansijskog sistema donela navedenu odluku.\nTagovi: Univerzal banka, Narodna banka Srbije, NBS


Vesti online / Sport / Fudbal / Sulejmani objasnio Švajcarcima koliko je Partizan veliki klub\nSulejmani zna bolje od ostalih saigrača koliko ih težak posao čeka u duelu sa crno-belima\n28-godišnji krični fudbaler je prve fudbalske korake napravio upravo u klubu iz Humske u čijim mlađim kategorijama je ponikao, a za seniorski tim pre odlaska u Herenven zabeležio je samo jedan nastup.\nU izjavi za klupsku televiziju tima iz Berna Sulejmani je domaćim navijačima objasnio koliko je Partizan veliki klub.\n* Partizan oslabljen u Bernu\n* Albanci se ne plaše Partizana: Eliminisali smo veće ekipe\n* UEFA ne prašta Partizanu: Sa Kijevljanima pred praznom Humskom\n- Mislim da ljudi ovde ne znaju koliko je Partizan veliki klub. Kroz istoriju je izbacio dosta velike igrače i ubeđen sam da nam neće biti lako u četvrtak. Pogotovo što sada imaju nekoliko reprezentativaca, fenomenalne navijače. Oba meča biće teška -prenosi njegove reči list Alo.\nUtakmica 1. kola Lige Evrope između Jang Bojsa i Partizana na programu je u četvrtak od 19.00 sati.\nFUDBAL Sulejmani najavljuje juriš Švajcaraca\nFUDBAL Partizan nudi jednu kartu za dve utakmice


Ilon Mask i Ruska kompanija pokreću novi vid turizma, ponudiće aranžmane turistima za Mesec - TU Magazin\nIlon Mask i Ruska kompanija pokreću novi vid turizma, ponudiće aranžmane turistima za Mesec\nBy redakcija on\t Sep 25, 2018 TURIZAM, VESTI, ZANIMLJIVOSTI\nAmerička kompanija “Space X” i Ruska Raketno-kosmička korporacija “Energija” u potpunosti su spremne da zainteresovanim turistima ponude usluge turističkog putovanja na Mesec, tačnije na let do i oko Meseca.\nRuska komanija već nekoliko godina intenzivno radi na projektu obletanja Meseca na svemirskom brodu “Sojuz”, gde je uključeno pružanje svih usluga turistima kao u svakom najnormalnijem aranžmanu. Turisti koji se budu odlučili na ovakav put moraće biti malo dubljeg džepa, pošto je cena ture obilaska meseca negde oko 150 miliona dolara.\nZa lansiranje će biti upotrebljena raketa “Sojuz 2”, koju će sa kosmodroma Bajkonur u orbitu izvesti svemirski brod “Sojuz MS”. Svemirsko putovanje bi trebalo da traje oko nedelju dana, a svemirski brod će moći da obleti oko Meseca na nekoliko stotina kilometara od njegove površine.\nKompanija ” Space X”, čiji je vlasnik Ilon Mask, najavila je pre nekoliko godina let oko Meseca na svemirskom brodu “Dragon 2″, sa dvoje putnika, a prvi komercijalni let je planiran za kraj 2018. godine. Ova kompanija je objavila da će prvi komercijalni putnik koji će krenuti na Mesec biti japanski milijarder, kolekcionar umetničkih dela Jusaku Maezava, let bi trebalo da traje četiri do pet dana, ” Space X” kompanija nije otkrila iznos koji će on platiti za putovanje oko Meseca.


Novi Obamin predlog\nAmerički predsednik Barak Obama iznosi sutra novi plan za smanjenje budžetskod deficita\nAmerički predsednik Barak Obama sutra objavljuje nove planove za smanjenje budžetskog deficita, među kojima je i predlog minimalne poreske stope za sve koji zarađuju više od milion dolara godišnje.\nU medijskim izveštajima plan se naziva „Bafetovim pravilom“, prema milijarderu Vorenu Bafetu koji je istakao da on i drugi super bogati Amerikanci plaćaju porezu po nižoj stopi od radnika sa srednjim prihodima. Predsednik će izneti predlog, pošto je već objavio plan za otvaranje novih radnih mesta u vrednosti od 447 milijardi dolara, kojim treba da se smanji stopa nezaposlenosti od 9,1 odsto.\nOba predloga nailaze na veliki otpor u Kongresu. Republikanska partija, koja ima većinu u Predstavničkom domu, protivi se bilo kakvom povećanju poreza. Predsednik Predstavničkog doma Džon Bejner umesto toga predlaže široku reorganizaciju američkog poreskog sistema i smanjenja troškova državnih programa kao što su socijalno i zdravstveno osiguranje.\nI ostali republikanski lideri tvrde da će takozvano „Bafetovo pravilo“ dovesti do smanjenja korporativnih investicija i ograničiti rast ugrožene ekonomije Sjedinjenih Država.\nAmerički predsednik Barak Obama sutra objavljuje nove planove za smanjenje budžetskog deficita, među kojima je i predlog minimalne poreske stope za sve koji zarađuju više od milion dolara godišnje. U medijskim izveštajima plan se naziva „Bafetovim pravilom“, prema milijarderu Vorenu Bafetu koji je istakao da on i drugi super bogati Amerikanci plaćaju porezu po nižoj stopi od radnika sa srednjim prihodima.\nPredsednik će izneti predlog, pošto je već objavio plan za otvaranje novih radnih mesta u vrednosti od 447 milijardi dolara, kojim treba da se smanji stopa nezaposlenosti od 9,1 odsto. Oba predloga nailaze na veliki otpor u Kongresu. Republikanska partija, koja ima većinu u Predstavničkom domu, protivi se bilo kakvom povećanju poreza.\nPredsednik Predstavničkog doma Džon Bejner umesto toga predlaže široku reorganizaciju američkog poreskog sistema i smanjenja troškova državnih programa kao što su socijalno i zdravstveno osiguranje. I ostali republikanski lideri tvrde da će takozvano „Bafetovo pravilo“ dovesti do smanjenja korporativnih investicija i ograničiti rast ugrožene ekonomije Sjedinjenih Država.


„Obrazovanje koje stvara promenu“\nBy Mladen Dragojlovic / Објављено на: October 18, 2019\nPreko 50 obrazovnih stručnjaka, predstavnika ministarstava obrazovanja, pedagoških zavoda, univerziteta i akademske zajednice okupilo se na stručnom skupu i radionici na temu međunarodnih istraživanja u oblasti obrazovanja i korištenju tih rezultata za unapređenje obrazovanja. Događaj je organizovala Misija OSCE-a u Bosni i Hercegovini u Sarajevu.\nDvodnevna radionica, koja je održana u saradnji s Agencijom za predškolsko, osnovno i srednje obrazovanje BiH, pod motom „Ka obrazovanju koja stvara promenu“, fokusirala se na međunarodna istraživanja u oblasti obrazovanja (Program za međunarodnu procenu dostignuća učenika (PISA), Trendovi u Međunarodnom istraživanju trendova u znanju matematike i prirodnih nauka (TIMSS) i mogućnosti da se njihovi rezultati koriste u unapređenju kvaliteta obrazovanja u BiH.\n„Bosna i Hercegovina očekuje prve rezultate PISA istraživanja koji će nadam se pokrenuti javnu raspravu o važnosti kvaliteta obrazovanja i potaknuti sveobuhvatne obrazovne procese, te inicirati kreiranje obrazovnih politika koje će deci u BiH pružiti kvalitetno obrazovanje kakvo i zaslužuju. Misija OSCE-a u BiH ostat će pouzdan partner svim obrazovnim vlastima u njihovim naporima usmerenim na unapređenje kvaliteta obrazovanja u BiH,“ istakao je Mark Hanbury, v.d. zamenika šefa Odelenja za ljudsku dimenziju Misije OSCE-a u Bosni i Hercegovini.\nMaja Stojkić, direktorica Agencije za predškolsko, osnovno i srednje obrazovanje BiH ističe da će međunarodna istraživanja skrenuti pažnju na učinak dosadašnjih napora na poboljšanju kvaliteta obrazovanja i pružiti smernice i preporuke za dalje postupanje.\n„Ova istraživanja bi nam trebala omogućiti da donesemo, primenimo i pratimo efekte strateških odluka u obrazovanju na osnovu empirijskih pokazatelja, dobivenih neprekidnim učešćem u međunarodnim istraživanjima. Poboljšanje kvaliteta obrazovanja na osnovu dobijenih rezultata mora postati ključni prioritet vlasti, a mora biti usmereno na budućnost i napredak pojedinaca, privrede i društva u celini“, dodala je Stojkić.\nAleksandar Baucal, profesor sa Filozofskog fakulteta u Beogradu naglasio je da su međunarodna istraživanja u obrazovanju važna i vrlo relevantna za unapređenje kvaliteta obrazovanja, ali ih moraju pratiti i druge aktivnosti i inicijative.\n„Istraživanja pružaju svim zemljama iz regiona mogućnost da prate kvalitet i pravičnost postojećih obrazovnih sistema iz međunarodne perspektive. Rezultati ovih istraživanja su relevantni za građane, roditelje, učenike, nastavnike, istraživače, kreatore politika i poslodavce, kako bi se na informisan i smislen način uključili u javne rasprave o budućem razvoju obrazovanja,” naglasio je Baucal.\nMisija OSCE-a u BiH rekla je u saopštenjuza javnost da će nastaviti sa svojim aktivnostima usmerenim na pružanje podrške nadležnim obrazovnim vlastima u preduzimanju efikasnih koraka ka poboljšanju kvaliteta obrazovanja razvijanjem politika i praksi zasnovanih na nalazima međunarodnih istraživanja u oblasti obrazovanja.


Kup Srbije: Zvezda i Partizan igraju od 17 sati | Glas javnosti\nPočetna > Sport > Kup Srbije: Zvezda i Partizan igraju od 17 sati\nBEOGRAD - Revanš utakmica polufinala fudbalskog Kupa Srbije između Crvene zvezde i Partizana biće odigrana u sredu, 6. aprila od 17 sati, dok će duel Vojodine i Slobode Sevojna u Novom Sadu početi tri sata ranije.\nNa organizacionom sastanaku povodom odigravanja revanš utakmica polufinala Kupa Srbije, predstavnici klubova obavezali su se da će narednih dana održati sastanke sa navijačima, kako bi se mečevi dobro organizovali.\nSastanku su prisustovali generalni sekretar FSS Zoran Laković, generalni sekretari Partizana i Crvene zvezde Darko Grubor i Andrija Kleut, klupski sekretari za bezbednost, predstavnici policije, članovi Takmičarske komisije FSS i komesar za bezbednost FSS Milivoj Mirkov.\nU prvim utakmicama pobede su ostvarili Partizan i Vojvodina. Crno-beli su pobedili na svom terenu Crvenu zvezdu sa 2:0, a novosadski crveno-beli na gostovanju Slobodu Sevojno sa 2:1. Finalna utakmica biće odigrana u sredu, 11. maja.


Protesna vožnja zbog uhapšenog taksiste - juGmedia\nNIŠ – Nezadovoljni zbog hapšenja Dejana Stojanovića, takstiste “Cool taksija” oko dve stotine njegovih kolega protesnom vožnjom centralnim gradskim ulicama izrazili su mu podršku. Stojanović je uhapšen 4. decembera u mestu Klokot na Kosovu i Metohiji a taksisti najavljuju da će ukoliko ne bude oslobođen do petka krenuti u još većem broju do administrativne linije izmđu Srbije I Kosova I Metohije.\nProtest taksista krenuo je od “Zone 2” a završio se ispred Gradske kuće gde su bezuspešno zahtevali da ih primi gradonačelnik Miloš Simonović. Taksisti očekuju da lokalna vlast obezbedi 10 hiljada evra za puštanje na slobodu uz kauciju jer veruju u nevinost svog kolege.\n„Dejan je dobio poziv iz dispečarskog centra tako da je evidentno da nije umešan u bilo koje kriminalne radnje. Moramo da učinimo sve za svog kolegu za koga znamo da je pošten i nije povezan sa kriminogenim sredinama, kazao je Nebojša ranđelović, organizator protetsne vožnje I dodao da imaju obećanja da će ga do petka pustiti da se brani sa slobode- Ukoliko se se to ne dogodi mnogo veći broj taksista iz Niša Leskovca i drugih mesta otići na granicu i tražiti njegovo hitno puštanje iz pritvora“ –kazao je Ranđelović.\nRanije su mediji preneli vest da je trojicu Nišlija uhapsila kosovska policija u Klokotu zbog pokušaja krađe novca. Kako je preneo Klokot radio, Kosovska policija uhapsila trojicu Srba iz Niša zbog pokušaja pljačke porodične kuće Siniše Marinkovića. Dvojica su odmah uhapšena, a treći (Dejan Stojanović) je bio u kolima pa je i on priveden.\nDuža zadržavanja na granicama zbog štrajka policije


Poziv na radionicu “Dizajn i izrada mobilnih otvorenih biblioteka - Fenomeni\nAutor/ka: admin September 15, 2014\nGradska gerila poziva mlade između 19-26 godina, koji studiraju ili su aktivni na polju arhitekture, dizajna, primenjenih i likovnih umetnosti, kao i sve zainteresovane, da učestvuju u radionici od 25. do 30. septembra u Beogradu (Savamala).\nRadionica se realizuje u saradnji sa asocijacijom Urban Inkubator i Goethe-Institutom Beograd.\nRadionica je intezivnog karaktera i učesnici će tokom 6 dana trajanja proći kroz faze koncepta, dizajna i same izrade modela mobilnih otvorenih biblioteka u razmeri 1:1.\nNakon radionice biblioteke će biti postavljene na više lokacija u Savamali.\nU prijavi treba navesti motive učešća u radionici, uz kratku biografiju.\nBroj učesnika je ograničen, a prijavljivanje je do 17. septembra 2014. godine putem e-maila: city.guerilla@gmail.com.\nOd novembra 2011. godine, kada je druga generacija Goethe-Gerile osnovala Otvorenu biblioteku u Knez Mihajlovoj ulici u Beogradu, do danas, gerilci su na razne načine promovisali biblioteku i skretali pažnju na njene ogoljene police.\nPrincip koršćenja biblioteke je izuzetno jednostavan – knjigu može svako uzeti pod uslovom da ostavi neku drugu, ili da knjigu koju je pozajmio blagovremeno vrati.\nGoethe-Gerila (Goethe-Guerilla) nastala je 2010. godine na inicijativu Goethe-Instituta u Beogradu. Neobično ime sadrži dva na prvi pogled suprotstavljena pojma – “Goethe” predstavlja instituciju, “Gerila” je simbol slobodne akcije. Oni predstavljaju grupu mladih ljudi između 20 i 25 godina koji kao simbol zajedničkog kreativnog prostora u saradnji sa Goethe-Institutom osmišljavaju, organizuju i ostvaruju kulturne programe sa ciljem da mladima približe nemačku kulturu na drugačiji i direktniji način, istovremeno oživljavajući sopstvenu kulturnu sredinu podsticanjem pozitivne promene aktivnijim pristupom. Zajednička tema Goethe-Gerile je grad kao kreativni javni prostor u čijem oblikovanju učestvuju svi građani. Grupa “gerilaca” iz Beograda od prošle godine odlučila je da svoje aktivnosti usredsredi na područje Savamale i projekat Urban Incubator:Belgrade. Namera je da se kroz projekte i radionice u Savamali, a u saradnji sa ljudima koji tu žive, proširi svest o ovom značajnom i zapostavljenom delu grada i značaju participacije samih stanovnika ovog, nekada trgovinskog, centra grada Beograda. Zaključno sa petom generacijom ove godine, Goethe-Gerila se transformiše u udruženje Gradska Gerila i kao takvo će nastaviti i proširiti svoje aktivnosti kao i saradnju sa Goethe-Institutom.\nBeograd dizajn gete gerila gete institut konkurs\nKonkursi\tKonkurs za raspodjelu dijela prihoda od igara na s…


Foto: Tanjug/AP/Arhiva | U Parizu uhapšen osumnjičeni za ubistvo Kašogija\nSrna 07.12.2021 18:57\nPARIZ - Francuska policija uhapsila je danas na glavnom aerodromu u Parizu osumnjičenog člana tima koji je ubio saudijskog novinara Džamala Kašogija 2018. godine u saudijskom Konzulatu u Istanbulu, izjavili su izvori.\nGranična policija privela je Halida Alotaibija (33) prema nalogu za hapšenje koji je izdala Turska. On se spremao da otputuje avionom u Rijad sa aerodroma "Šarl de Gol", rekli su sudski i aerodromski izvori.\nSud u Turskoj je 2020. godine počeo suđenje u odsustvu grupi od 20 osumnjičenih povodom ubistva Kašogija. Među optuženima su dvojica bivših pomoćnika saudijskog princa prestolonasljednika Muhameda bin Salmana.


Samo jedinstveni i zajednički do ciljeva | Republika Srpska\nNaslovna Vijesti Samo jedinstveni i zajednički do ciljeva\nSamo jedinstveni i zajednički do ciljeva\nNjegova svetost patrijarh srpski Irinej poručio je danas tokom prijema delegacije Organizacije porodica zarobljenih i poginulih boraca i nestalih civila Republike Srpske (RS) da Srbi sa obje strane rijeke Drine, bez obzira na politička opredjeljenja, treba da budu jedinstveni i posvećeni svojim strateškim interesima i ciljevima.\nPredsjednik Organizacije Nedeljko Mitrović rekao je Srni da je patrijarh Irinej poručio da Srbi samo kroz zajedničko djelovanje i jedinstveni mogu da ostvare ove ciljeve.\nPrema njegovim rječima, tokom susreta bilo je riječi o zbrinjavanju porodica poginulih i nestalih, drugoj socijalnoj tematici, te o odnosima sa crkvom i sličnim pitanjima.\nMitrović je rekao da je delegacija uručila patrijarhu Irineju počasnu člansku kartu, najviše priznanje Organizacije, koja je ranije dodjeljena upokojenom patrijarhu Pavlu, ali mu zbog bolesti, a potom i smrti nije uručena.\nDelegacija Organizacije porodica zarobljenih i poginulih boraca i nestalih civila RS uručila je patrijarhu srpskom određene publikacije i filmove i upoznala ga sa podacima o stradalim i nestalim borcima i civilima RS.\nPatrijarh Irinej primio je danas u Srpskoj Patrijaršiji u Beogradu odvojenim susretima i delegacije Srpskog kulturnog kruga sa sejdištem u Parizu, Novom Sadu i Bijeljini, Srpskog kulturnog kluba RS sa sjedištem u Šamcu i delegaciju Udruženja porodica nestalih i poginulih lica u Krajini i Hrvatskoj.


epidemiološka situacija - Srpskainfo\nSumirajući epidemiološku situaciju u Federaciji BiH, iz Zavoda za javno zdravstvo FBiH navode da je u protekloj sedmici zabilježen pad svih indikatora. Najviše su pali brojevi pacijenata na respiratoru i novih potvrđenih slučajeva zaraze.\nU Kantonu Sarajevo u protekla 24 časa od virusa korona preminule su četiri osobe, a od testiranih 608 uzoraka zaraženo je 80 osoba, saopšteno je iz kantonalnog Zavoda za javno zdravstvo.\nKORONA U SVIJETU Virusom korona trenutno zaraženo 17.849.091 osoba\nU svijetu je virusom korona trenutno zaraženo 17.849.091 osoba, a do sada je zabilježeno ukupno 241.490.160 slučajeva zaraze, navodi se u izvještaju statističkog portala "Vorldometar".\n"Virus traži i nalazi najslabije" Dr Kon upozorava da su građani prestali poštovati mjere protiv korone\nEpidemiolog dr Predrag Kon, član Kriznog štaba, oglasio se uoči sednice tog tijela i situaciju nazvao katastrofalnom. On je kazao da je medicinski dio štaba imao konsultacije sa premijerkom Anom Brnabić i da ne vidi poboljšanje, zbog čega se nada "pomjeranju" stava prema epidemiološkoj situaciji.\n"Svaka varijanta gora od prethodne" Dr Gligić predviđa dva scenarija za završetak pandemije\nU prethodna 24 sata na korona virus testirano je građana 19.482 od kojih je 6.051 novozaražen.\nSlovenija je u posljednja 24 časa zabeležila 1.437 novih slučajeva korona virusa, što je najveći dnevni broj infekcija od 30. marta, a preminule su čeiri osobe, saopšteno je iz Nacionalnog instituta za javno zdravlje (NIJZ).\nKORONA KLACKALICA U SRBIJI Danas 6.699 novozaraženih, preminuo 51 pacijent\nU prethodna 24 sata na korona virus testirano je 22.314 građana od kojih je 6.699 novozaraženih.\nPREMINULE DVIJE OSOBE U Kantonu Sarajevo virus korona potvrđen kod 81 osobe\nU Kantonu Sarajevo u protekla 24 časa virus korona potvrđen je kod 81 osobe od 617 testiranih uzoraka, dok su dvije osobe preminule od posljedica infekcije.\nU Kantonu Sarajevo u protekla 24 časa kod 108 osoba je potvrđen virus korona nakon laboratorijskog testiranja 868 uzoraka, a četiri osobe su preminule od posljedica ove bolesti.\nPREMINULE TRI OSOBE U Kantonu Sarajevo registrovano 148 pozitivnih na virus korona\nU Kantonu Sarajevo u protekla 24 časa registrovano je 148 pozitivnih na virus korona od 930 obrađenih testova, a preminule su tri osobe.\nMeđu zaraženima i preminulima NAJVIŠE NEVAKCINISANIH: Epidemiološka situacija u regionu na nivou prethodnih dana\nU državama regiona epidemiološka situacija je na nivou prethodnog dana, a među novozaraženima, hospitalizovanim i preminulim je i dalje najviše onih koji nisu vakcinisani.\nPREMINULA 51 OSOBA U Srbiji registrovano još 6.978 novozaraženih korona virusom\nVlada Federacije BiH (FBiH) je, na današnjoj sjednici u Sarajevu usvojila informaciju Kriznog štaba Federalnog ministarstva zdravstva o epidemiološkoj situaciji i produžila važenje naredbi i preporuka za 14 dana.


Uroš Kovačević: Došao sam zbog Kolakovića - SPORTSKI ŽURNAL\nUroš Kovačević, sjajni primač servisa reprezentacije Srbije, ove sezone pojačao je poljski tim Varta Zavjerče\nNametnuo se Kovačević kao jedan od lidera tima, a istakao je da se pridružio timu zbog bivšeg selektora Orlova Igora Kolakovića.\n- Osećam se sjajno u Zavjerču. To je mali grad, ljudi su me veoma lepo prihvatili. Mnogo je drugačije od Pekinga u kom živi 40 miliona ljudi. Tamo mi je za odlazak frizeru bio potreban ceo dan, ovde to traje 20 minuta.\nKovačević je istakao da je razlog njegovog dolaska u Poljsku želja da radi sa Kolakovićem:\n- Bilo mi je potrebno 15 minuta da odlučim da li ću potpisati ugovor. Želeo sam da dođem zbog Kolakovića i predsednika kluba. Imam sjajne saigrače, zaista se lepo osećam u Varti. Ipak, da nije bilo trenera, verovatno ne bih došao. Želim da igram i dam sve od sebe. Tim ima svoje ciljeve i određen budžet koji se tom prilagođava. Optimista sam, verujem da ćemo postići velike stvari. Mislim da sam neko ko mnogo radi na svojoj igri, uvek se trudim i dajem celog sebe. Ne mogu da živim bez pobeda, to je moja opsesija. Da ne igram odbojku, verovatno bih se bavio nekim drugim sportom, možda košarkom. Ako bih morao da biram nešto van toga, biti pilot deluje zabavno – zaključio je Kovačević.


Ministar Dačić primio u oproštajnu posetu ambasadora Republike Mjanmarske Unije\nčetvrtak, 07. maj 2015.\nPrvi potpredsednik Vlade Srbije i ministar spoljnih poslova Ivica Dačić primio je danas u oproštajnu posetu ambasadora Republike Mjanmarske Unije U Zo Tuna, koji uskoro završava svoju trgodišnju misiju u Republici Srbiji.\nU razgovoru je posebno ukazano na prijateljske veze dve zemlje koje imaju višedecenijsku tradiciju. Odnosi su veoma dobri i bez otvorenih pitanja, a postoji prostor za inteziviranje političke i ekonomske saradnje.\nMinistar Dačić posebno je istakao principijelni stav Mjanmara o nepriznavanju jednostrano proglašene nezavisnosti Kosova i Metohije i izrazio očekivanje da će Vlada Mjanmara nastaviti da podržava naše napore da se kroz dijalog postigne prihvatljivo rešenje, uz očuvanje celovitosti Srbije. Takođe, zahvalio se na podršci koju Mjanmar u međunarodnim forumima pruža našim nastojanjima da ojačamo saradnju sa regionom Jugoistočne Azije posebno sa Asocijacijom zemalja Jugoistočne Azije (ASEAN). Sa naše strane je iskazan interes za inteziviranje političkog dijaloga sa Mjanmarom na visokom i najvišem nivou, uz unapređenje saradnje u svim oblastima, posebno na ekonomskom planu.\nAmbasador U Zo Tun potvrdio je zainteresovanost njegove zemlje za intenziviranje saradnje sa Srbijom u oblastima od zajedničkog interesa i izrazio očekivanje da će se naši privrednici aktivno uključiti u realizaciju raznih privrednih projekata koji se sprovode u Mjanmaru.\nKljučne reči: saopštenja Mjanmar Ivica Dačić


RTS :: Stefanović: Prošle godine 12 presuda za pranje novca\nPolitika Stefanović: Prošle godine 12 presuda za pranje novca\nutorak, 13. mar 2018, 16:41 -> 16:47\nMinistar unutrašnjih poslova Nebojša Stefanović izjavio je da je u Srbiji u 2017.godini bilo 12 presuda za pranje novca čime, kako je dodao, malo koja vlast u regionu može da se pohvali.\nStefanović je odgovarajući na kritike poslanika SRS Miljana Damjanovića da je 2012. i 2014.godine obećao hapšenje Dragana Đilasa i to nije učinio kazao da vlast SNS jedina i sme da pominje tajkune poput Miroslava Miškovića, Bogićevića, kao i sve one "koji su opljačkali Razvojnu banku".\n"Mi smo imali hrabrosti da ih pomenemo i privedemo pravdi i da danas pravosudni organi odlučuju da li su oni krivi ili nisu, ali i da razotrkijemo sve ono što je rađeno na štetu građana Srbije. Mislim da je to ono što građani jako dobro znaju", rekao je Stefanović.\nDodao je da se aktuelna vlast bori da se oni privedu pravdi, da im se zapleni imovina, a u prilog tome govori i 12 presuda za pranje novca, koliko ih je bilo u 2017.\n"Sama pomisao da predlažete nešto protiv svoje vlade i znate da će to vaša vlada da odbije, pa onda to povučete pre nego što se glasa, je jedan mali, neću da kažem cirkus, ali neobičan događaj", rekao je Živković.\n"Mi smo potpuno saglasni sa suštinom ovih amandmana, i to kažem kao ovlašćeni predstavnik vlade, samo što smatramo da semantički ili na nekim različitim mestima možemo da ih drugačije formulišemo", rekao je Stefanović.\nOdgovarajući opoziciji na kritike da ne mogu da govore u parlamentu, potpredsednik skupštine Veroljub Arsić je rekao da se ovih dana naslušao "njihovih žalopojki o tome kako ih neko sprečava da govori".\n"Niko ih ne sprečava, samo u okviru onog vremena koje im pripada. Oni hoće da nas (većinu) spreče da govorimo", rekao je Arsić, primetivši da bi možda neka imena "trebalo staviti u amandmane Ustava kako bi njihov mandat bio zagarantovan".\nJer, kako je ocenio, "bez njih će biti jako dosadno ovde u Narodnoj skupštini", zbog čega je predložio da se možda razmisli o tome da se smanji cenzus na jedan, jedan i po, dva procenta...\n"Ne znam, valjda će im to biti dovoljno da uđu u parlament", rekao je Arsić.\nPoslanici su se javljali i po povredi Poslovnika o radu, a u jednom trenutku predsedavajući Vladimir Marinković, kome je poslanik SRS Nemanja Šarović prigovorio da ima "dvostruke aršine" za vlast i opoziciju, odredio je dvominutnu pauzu jer, kako je rekao, nije moglo da se radi. Skupština i dalje raspravlja o amandmanima na Predlog zakona o strancima.


RTCG - Radio Televizija Crne Gore - Nacionalni javni servis :: Ekonomija :: Još jedan uspjeh Crne Gore u arbitražnim postupcima\nISTRAŽIVANJE PODMORJA 26. 07. 2019. 13:45 >> 13:44 0\nJoš jedan uspjeh Crne Gore u arbitražnim postupcima\nArbitražni sud je u potpunosti usvojio zahtjev Crne Gore i oglasio se nenadležnim u postupku koji je Medusa Limited pokrenula protiv Crne Gore tvrdeći da je prekršila obaveze iz sporazuma o zaštiti stranih investicija a koji se odnosi na istraživanje nafte i gasa u dijelu crnogorskog podmorja.\nIz Ministarstva ekonomije navode da je investicioni arbitražni postupak između Medusa (Montenegro) Limited i Crne Gore okončan 17. jula tekuće godine.\nOn se, dodaju, svojom odlukom, koja je strankama dostavljena 25. jula, oglasio u potpunosti nenadležnim da odlučuje o tom sporu.\n"Arbitražni tribunal je u dijelu postupka posvećenom isključivo razmatranju pitanja nadležnosti ustanovio da tužilac nije imao pravo da pokrene arbitražu sa pozivom na tri sporazuma o zaštiti stranih investicija: između Savezne Republike Jugoslavije i Ujedinjenog Kraljevstva Velike Britanije i Sjeverne Irske, zatim između Savezne Republike Jugoslavije i Austrije, i konačno između Crne Gore i Finske", navodi se saopštenju.\nOvim se, ističu, nastavlja neprekinuti niz uspjeha Crne Gore u investicionim arbitražnim postupcima.\nIz Ministarstva podsjećaju da je Meduza ovaj arbitražni postupak pokrenula avgusta 2015. godine.\n"Oni su tvrdili da je Crna Gora prekršila više obaveza sadržanih u pomenuta tri sporazuma o zaštiti stranih investicija, a u vezi sa istraživanjem nafte i gasa u dijelu podmorja Crne Gore. Iako nije opredijeljena tačna vrijednost spora, tužilac je najavio da će zahtijevati naknadu štete ne manju od 100 miliona eura", navodi se u saopštenju.\nCrna Gora je, kako su kazali iz Ministarstva, na samom početku postupka uspješno izdejstvovala da se Tribunal ne upušta u razmatranje suštine tužbenih zahtjeva dok prethodno ne odluči da li posjeduje nadležnost da postupa u ovoj arbitraži.\n"Nakon tako sprovedenog postupka, a uvjerivši se u nedostatke tužiočevih tvrdnji i priloženih dokaza i u konačnom poklonivši vjeru argumentima Crne Gore, Arbitražni tribunal je, većinom glasova, odlučio da u potpunosti usvoji zahtjev Crne Gore i oglasi se nenadležnim", dodsaje se u saopštenju.\nImajući u vidu sve okolnosti slučaja i činjenicu da je Meduza pokrenula postupak u kome nije mogla da dokaže da su primjenljivi međunarodni sporazumi na kojima je zasnivala svoj slučaj, Arbitražni tribunal je odlučio da veći dio troškova arbitražnog postupka snosi Meduza.\n"Arbitražni tribunal činili su predsjedavajući Van Vechten Veeder QC, i ko-arbitri J. Christopher Thomas QC i sudija Charles N. Brower.\nTužioca su u ovom postupku zastupale eminentne globalne advokatske kancelarije Vinson & Elkins (kancelarije iz Londona i Hjustona) i Steptoe & Johnson (kancelarije iz Londona i Vašingtona), dok su Crnu Goru zastupali advokatska kancelarija Moravčević Vojnović i partneri AOD (u saradnji sa Schönherr) iz Beograda i David Pawlak iz Varšave i Vašingona", zaključuje se u saopštenju Ministarstva ekonomije.


Izložba jednog od najvećih nemačkih umetnika 20. veka u Beogradu\nIzložba radova Zigmara Polkea pod nazivom "Muzika nepoznatog porekla" biće otvorena u ponedeljak 15. septembra u Galeriji-legatu Milice Zorić i Rodoljuba Čolakovića.\nIzložba će biti otvorena do 31. oktobra, a realizovali su je Muzej savremene umetnosti u Beogradu i Gete Institut\nNa izložbi će biti predstavljeno 40 radova tog umetnika, slikara i fotografa nastalih tokom 1996. godine kao rezultat saradnje između autora i Instituta za veze sa inostranstvom, navodi se u saopštenju iz Muzeja savremene umetnosti.\nOvi radovi omogućavaju sagledavanje složenosti samog umetnika, njegove višeslojnosti kao i želje za eksperimentisanjem i širinom varijacija.\nZigmar Polke (1941-2010) je predstavnik evropskog pop arta i suosnivač pokreta kapitalistički realizam.\nRadovi pružaju uvid u opus koji ima jedinstvenu poziciju na savremenoj umetničkoj sceni, a sam Polke spada u najznačajnije nemačke umetnike posleratnog perioda\nBežeći sa porodicom pred Crvenom armijom iz Donje Šlezije stigao je 1945. godine u Istočnu Nemačku. Od 1953. on boravi u zapadnom Berlinu a potom u Diseldorfu, gde počinje njegovo zanimanje za umetnost.\nUpisuje se na državnu akademiju gde mu, izmedju ostalih, predaje i slavni Jozef Bojs. Godine 1963. zajedno sa Gerhardom Rihterom i Konradom Ligom osniva kapitalistički realizam, stilski pravac formulisan kao suprotnost mnogo poznatijem socijalističkom realizmu.\nPrvu samostalnu izložbu imao je 1966. u Galeriji Rene Bloka u zapadnom Berlinu, posle čega počinje njegov prodor na evropsku umetničku scenu.\nOd ranih 60-tih godina kada počinje da se bavi umetnošću, Polke istražuje složeni odnos izmedju stvarnosti u slici i stvarnosti oko sebe, umetnosti i svakodnevnog života.\nStvaralaštvo Zigmara Polkea je direktan odgovor na američku estetsku dominaciju, kao i komentar na umetničku doktrinu zapadne civilizacije vodjene konzumerizmom.\nTokom svog stvaralačkog veka, on je eksperimentisao sa velikim brojem stilova, tema i materijala, a poslednje dve decenije života bio je fokusiran na istorijske dogadjaje i njihove savremene percepcije. Dobitnik je brojnih nagrada uključujući i Zlatnog lava za slikarstvo na Bijenalu u Veneciji 1986.


petak, 25 septembar 2015 11:33\nSRBIJA SVE BLIŽE ELIMINACIJI BESNILA\nUprava za veterinu Ministarstva polјoprivrede i zaštite životne sredine, uz podršku Evropske unije, povodom Svetskog dana borbe protiv besnila 28. septembra 2015. godine, organizuje Nacionalnu konferenciju „Srbija na korak do iskorenjivanja besnila“. Konferencija će okupiti najistaknutije veterinarske i medicinske stručnjake, predstavnike institucija i organizacija, koji već 10 godina uspešno sarađuju u cilјu iskorenjivanja besnila.\nSrbija je napravila značajan progres u iskorenjivanju bolesti životinja i zoonoza, naročito u eliminaciji besnila. Strateški pristup i efikasne mere koje, uz tehničku pomoć Evropske unije, sprovodi Republika Srbija i Ministarstvo polјoprivrede i zaštite životne sredine rezultirali su time da Srbija dve godine uzastopno beleži samo tri slučaja besnila u populaciji divlјih životinja. Kod domaćih životinja poslednji slučaj zabeležen je u novembru 2012 godine.\nNacionalna konferencija je prilika za sve učesnike da podele iskustva i da se dodatno informišu o tome kako svaki sektor doprinosi ostvarivanju krajnjeg cilјa – eliminaciji bolesti i dobijanju statusa zemlјe slobodne od besnila.\nNa Konferenciji će biti reči o postignutim rezultatima u borbi protiv besnila i novoj Strategiji za iskorenjivanje besnila u Srbiji, o praćenju oralne vakcinacije lisica i drugih divlјih mesojeda na besnilo, važnosti regionalne saradnje jer „besnilo ne poznaje granice“ i o učešću lovaca i drugih zainteresovanih strana u kontroli bolesti.\nTokom Konferencije biće najavlјena serija treninga koji će se sprovoditiširom Srbije u saradnji sa evropskim stručnjacima u cilјu postizanja što bolјeg sprovođenja strateških mera u kontroli besnila i klasične kuge svinja.\nNacionalna konferencija je deo dvogodišnjeg projekta „Izgradnja kapaciteta za razvoj nacionalnog kompenzacionog fonda za suzbijanje zaraznih bolesti životinja i druge usluge“ koji finansira Evropska unija.


BTC $60.728 -3,57%\nETH $3.947 -3,58%\nBCH $618 -1,88%\nDOGE $0,24 -2,74%\nVodeće američke kripto berze Coinbase i Kraken potvrdile su njihovu podršku za Constantinople hardfork itirijuma (ETH), najavljuju obe berze na tviteru 14. januara.\nOve dve značajne kripto berze se pridružuju Binance-u, Huobi-u, i OKEx-u, u obećanju da će pratiti ovaj događaj koji će se desiti nakon itirijum bloka 7.080.000, koji se očekuje ove nedelje.\n“Coinbase namerava da u potpunosti podrži Constantinople itirijum (ETH) nadogradnju”, dodajući:\n“Nakon početka nadogradnje, iz sigurnosnih i tehničkih razloga, privremeno ćemo zaustaviti slanje i primanje ETH-a na svim našim platformama za trgovanje sve dok se nadogradnja ne završi i mi potvrdimo sigurnost mreže.”\nU jednom tvitu, Kraken je takođe potvrdio da će podržati Constantinople, zvaničnici dodaju da “očekuju da ovo neće biti sporan fork” i da neće izazvati konkurentne ETH lance, kao što se desilo sa forkom bitkoin keša (BCH) u novembru.\n“Kraken će podržati ovo”, objavila je berza na Tviteru, dodajući:\n“Novi novčići neće biti pripisani vlasnicima ETH-a, jer očekujemo da će stari lanac ubrzo zastareti.”\nETH/USD par doživeo je kratkoročnu podršku u periodu koji predstoji hardforku. Par je ostvario najveće dobitke među dvadeset najvrednijih kriptovaluta po tržišnoj kapitalizaciji u poslednja 24 sata, sa porastom od 8,7%.\nConstantinople označava prekretnicu za itirijum mrežu, čiji developeri planiraju da je migriraju od PoW do PoS algoritma. Hardfork je jedan od koraka na putu ka potpunoj transformaciji mreže, i obuhvata niz tehničkih poboljšanja.


Radončić: Usvojena odluka o traženju međunarodne pomoći za zaštitu i spašavanje - www.vecernji.ba\n26. ožujka 2020. u 17:45 0 komentara 41 prikaza\nKazao je da su usvojena i dva dodatna zaključka, a to je da se od općinskih, županijskih, entitetskih i Brčko Distrikt štaba zatraži jedna vrsta suzdržanosti kada su u pitanju njihovi zahtjevi prema korištenju resursa Oružanih snaga BiH (OSBiH).\nDodao je da je bila situacija da kamioni s robom stoje po tri i po dana u Republici Hrvatskoj i „da s ove strane imamo višekilometarske kolone koje su čak smetale i lokalnom stanovništvu, jer vozači zbog predugog boravka u kamionima nisu mogli da rade osnovne fiziološke potrebe“.\n- Nova situacija na granicama je da su naši napori sinoć urodili plodom i da se odvijanje prometa , odnosno prolazak kamiona mnogo brže odvija. Također, dogovaramo s Republikom Hrvatskom, i to je njihova inicijativa, a mislim da to trebamo uraditi zajedno, da se ukinu svi malogranični prijelazi, jer oni svakako nisu u funkciji, tamo i nema sanitarnih pregleda i građani ne mogu da prelaze iz jedne države u drugu - naveo je ministar sigurnosti BiH.\nIstaknuo je da on osobno i Ministarstvo sigurnosti BiH cijene sve napore koje su uložili entitetski krizni stožeri, Distrikta Brčko i svi općinski stožera.\n- Mislim da, kada su u pitanju sigurnosne strukture, u ovih mjesec i više dana, uspjeli smo da dobijemo nešto što se zove neprocjenjiva vrijednost, a to je faktor vrijeme. Sada će na najvećem ispitu biti naš cijeli zdravstveni sistem, naše bolnice, naši liječnici. Svi se nadamo da će se oni nositi apsolutno s maksimalnim naporom s pandemijom koja je već počela da odnosi živote - kazao je Radončić.\n- Koliko čujem, u Federaciju BiH dolazi 170 tisuća , ako su te najave točne. Znam da je RS od UNDP-a, prema nekim podacima, već naručila 20 tisuća testova. To su sada već strogo pitanja za ljude iz medicinske struke, kako i kada, što testirati treba da odrede ljudi iz te struke, nadležna ministarstva. Mislim da oni to sada dobro rade - naveo je Radončić.\nImamo, dodao je on, realan problem „da imamo novaca za te potrebe, ali se desila situacija koju nitko na svijetu nije mogao očekivati, da će sve zemlje biti istovremeno pogođene pandemijom i da su praktično sve zemlje zabranile izvoz medicinskog materijala za druge države“.


Otvoren konkurs za BARF 9 - NekiRok\nOtvoren konkurs za BARF 9\nPrijave za ovogodišnje izdanje Beogradskog autorskog rok festivala – BARF počele su 25.oktobra i trajaće do 25.novembra 2019.godine. URMUS poziva bendove i izvođače da se prijave na festival u što većem broju!\nUdruženje rok muzičara Srbije (URMUS), organizator Beogradskog autorskog rok festivala, objavilo je konkurs za učešće bendova/autora na ovogodišnjem izdanju festivala. Prijave za učešće trajaće od 25.oktobra do 25.novembra, nakon čega će 6 odabranih finalista nastupiti na finalnoj večeri koja će se održati 15.decembra. Već tradicionalno, finale festivala biće održano u Domu omladine Beograda, u sali Amerikana. Finalisti će imati priliku da uz najbolju produkciju prezentuju svoje pesme.\nURMUS poziva sve bendove i autore da se u što većem broju prijave za učešće na Beogradski autorski rok festival, a publiku da u što većem broju dođe da podrži finaliste 15.decembra u sali Amerikana Doma omladine Beograda!


Dr Balint Pastor: Kompletno gradsko jezgro mora biti zaštićeno!\nZahvaljujući saradnji građana i stavu Saveza vojvođanskih Mađara, uspeli smo da odbranimo centar grada Subotice - izjavio je dr Balint Pastor, predsednik Skupštine grada Subotice.\nOn je dodao da to znači da je predlog, koji je predviđao rušenje određenog broja zgrada, i koji je izazvao negodovanje građana, odbijen i da Plan detaljne regulacije za Zonu 2 trebalo ponovo izraditi.\nNa javnoj raspravi koja je održana u utorak, zahvaljujući jedinstvenom stavu, Komisija za planove je vratila Plan detaljne regulacije za Zonu 2 obrađivaču. Tim planom predviđena je izgradnja stambenog bloka u srcu grada, na mestu 55 sadašnjih objekata.\nZa rušenje su bile predviđene brojne zgrade u Rudić ulici i ulicama Petefi Šandora i Petra Drapšina, kao i na Trgu Sinagoge.\nDr Balint Pastor, predsednik Skupštine grada (SVM): „To znači da će javno preduzeće morati ponovo da izradi Plan detaljne regulacije za Zonu 2. Sve u skladu sa uslovima Zavoda za zaštitu spomenika. A Zavod za zaštitu spomenika, pod uticajem stručnjaka iz Beograda i u svojoj nadležnosti, prihvata stav koji smo mi zastupali na javnoj raspravi u utorak.”\nA prevladavajući stav na javnoj raspravi bio je taj da ne treba sačuvati samo pojedine zgrade, već istorijsku sliku grada.\nDr Balint Pastor, predsednik Skupštine grada (SVM): „Centar grada Subotice mora se tretirati kao kulturno-istorijska celina, tako da kompletno gradsko jezgro mora biti zaštićeno. Stanove ne treba graditi ovde u centru grada, već negde drugde, i treba pronaći novac za to da obnovimo fasade, postepeno."\nPredsednik Skupštine grada je rekao da žele da Subotica i Palić postanu turistički centri, pa je važno da se sačuvaju njihove karakteristične stilske odlike.


U Italiji grade najveći viseći most na svetu | Turizam za Vas i Nas : Tourism for you and us\nU Italiji grade najveći viseći most na svetu\nIzgradnja najvećeg visećeg mosta na svetu u dužini od 4,83 kilometra, koji će spojiti ostrvo Siciliju sa Italijom, počeće krajem ovog meseca i očekuje se da će biti završen do 2016. godine.\nZa sada je najveći most na svetu Akashi u Japanu, Foto: Manish Prabhune/Flickr\nMost će biti širok 60 metara i imaće dovoljno prostora za 12 traka, pored dve centralne trake za železnicuI, a njegova izgradnja će koštati oko 3,88 milijardi evra.\nGlavni piloni biće izgrađeni 122 metara duboko u vodi, a most je projektovan da izdrži udare vetra do 215 kilometara na sat i zemljotrese jacine do 7,1 stepeni Rihterove skale.\nKada bude izgrađen preko njega će prelaziti više od 100.000 vozila i 200 vozova dnevno. Stotinama godina stanovnici Italije su razmatrali ideju o izgradnji mosta koji će povezati dva zemljišta prespajanjem moreuza Mesina po kome će dobiti ime.\nZbog širine moreuza od 3,22 kilometra, njegove dubine i struja, kao i čestih potresa i zemljotresa most se činio kao nemoguće rešenje i razvijen je trajektni sistem koji se koristi umesto mosta. Italijanska vlada je 1969. godine je održala medunarodni inženjerski i projektantski konkurs u nadi da će dobiti održivi projekat mosta ili čak podvodnog tunela odnosno bilo koje ekonomično rešenje.\nOd 1972. do 1992. godine obrađene su razne studije izvodljivosti koje su razmatrale mogućnosti visećeg mosta, plutajućeg tunela ili klasičnog podvodnog tunela. Studije, koje su uključivale podatke od geologa, seizmologa i geotehničkih inženjera, odbacile su ideje obe vrste tunela i doneta je odluka da se izgradi najveći svetski viseći most.\nNajveći viseći most je trenutno „Akashi Kaikyo“ u Japanu sa dužinom od 1991 metara, a most preko moreuza Mesina biće za dve trećine duži.\nVodeća inženjerska i izvođačka kompanija u Italiji „Impregilo S.p.A.“ biće glavni izvođač radova na ovom projektu. Kompanija je dobila ugovor na osnovi njene ponude na tenderu od 3,88 milijardi evra.\nTa italijanska kompanija je imala iskustva na sličnim velikim projektima i trenutno radi na proširenju Panamskog kanala koji se očekuje da bude završen 2014. godine, objavio je portal „Građevinarstvo.rs“.


Đukanović: Amfilohije u startu nije odbacio ideju da se crkva zove Pravoslavna – Portal Podgorica\nĐukanović: Amfilohije u…\nĐukanović: Amfilohije u startu nije odbacio ideju da se crkva zove Pravoslavna\nOn je rekao da je sa pokojnim mitropolitom Amfilohijem odmah nakon referenduma o nezavisnosti 2006. godine razgovarao o tome da se crkva u Crnoj Gori zove Pravoslavna, bez nacionalnog predznaka, i da „ta ideja na startu nije bila odbačena“.\nĐukanović je u intervjuu Beti, kazao da je, nakon referenduma 2006. godine, formiran Episkopski savjet koji je SPC u Crnoj Gori dao određenu autonomiju što se „smatralo kao odličan korak“.\nKako je dodao, Amfilohije niti bilo ko drugi ga nije pobijedio na ovim izborima iako je „čuo takve komentare od onih ljudi ništa ne rade za 30 godina nego priželjkuju njegov poraz“.\nNa pitanje zašto nije otišao na sahranu Amfilohija, sa kojim je decenijama imao komplikovane odnose ali i susrete, on je rekao da je smatrao da je „primjeren odnos“ da pošalje telegram SPC, njenom sveštenstvu i vjernicima.\nTags: Milo ĐukanovićSPC


Vulin: Srbija dala sve od sebe da dođe do dijaloga sa Prištinom - Izazov\nVulin: Srbija dala sve od sebe da dođe do dijaloga sa Prištinom\nNovi magazin 9. oktobra 2019. 13:25\nVulin je rekao i da nakon posete Prištini specijalnog izaslanika predsednika SAD Donalda Trampa za pregovore Beograda i Prištine Ričarda Grenela, očekuje da čuje stavove SAD i da su ti stavovi važni za Srbiju.\n„Nije dovoljna dobra volja Srbije, nije dovoljno i nije moguće da vi sve sporazume stalno preispitujete i da sve ono što je jednom potpisano i dogovoreno sutra bude predmet osporavanja kako se promeni politička partija ili kako se promeni pozicija određenog političkog aktera“, rekao je Vulin, navodi se u saopštenju ministarstva odbrane.\nVulin je naveo i da je priča o Briselskom sporazumu „razbila jednu legendu u koju su mnogi verovali“, a to je da Albanci „imaju besu – reč koju kada daju od nje ne odstupaju“.\n„Dali su besu u Briselu da će poštovati Briselski sporazum i formirati Zajednicu srpskih opština, a onda je Tači izašao i rekao da je sve lagao i da neće nikada sprovesti Zajednicu srpskih opština. Istu takvu besu smo čuli više puta od svih albanskih rukovodilaca i svaki put se pokazalo da lažu. Ako je išta korisno iz svega ovoga, onda je korisno to što je jedna legenda otišla u prošlost“, rekao je Vulin.


Večeras počinje 27. Festival evropskog filma “Palić”\nOvogodišnje, 27. izdanje Festivala evropskog filma “Palić” počinje danas i trajaće do 18. septembra u Bioskopu “EuroCinema” i Art bioskopu “Lifka” u Subotici, kao i Bioskopu “Abazija” na Paliću.\nFestival će biti otvoren svečanom ceremonijom u Bioskopu “EuroCinema”, na kojoj će glumica Mirjana Karanović primiti nagradu “Aleksandar Lifka” za doprinos evropskoj kinematografiji, a festivalski program će otvoriti film “Ime naroda” reditelja Darka Bajića.\nU okviru 27. Festivala evropskog filma “Palić”, u nedelju će u Galeriji Otvorenog univerziteta Subotica biti otvorena izložba “Svetlana Bojković – umetnost glume ili traganje za istinom”, a otvaranju će prisustvovati glumica Svetlana Bojković i autor izložbe Zoran Maksimović, saopštili su organizatori.\nU nedelju u 13 časova u Bioskopu “Abazija” na Paliću biće otvorena i izložbena postavka “Velikani srpskog glumišta” autora Dragana Despota Đorđevića koja objedinjuje portrete velikana pozorišne scene Srbije.\nFestival evropskog filma “Palić” će ove godine biti održan uz poštovanje svih mera Vlade Srbije i Kriznog štaba za suzbijanje zarazne bolesti Covid-19.


13.08.2019 u 21:33\nNastavlja se polemika oko Nikole Tesle\nNastavlja se polemika oko jednog od najvećih umova čovečanstva, naučnika i pronalazača Nikole Tesle, na relaciji Srbija - Hrvatska. Istoričari podsećaju, činjenice se ne mogu promeniti i osporiti, ali je apsurdno prisvajati čoveka koji je učinio toliko za ceo ljudski rod. Rodnu kuću Nikole Tesle u Smiljanu godišnje poseti više desetina hiljada ljudi. U selo pokraj Gospića privlači ih naučnikova genijalnost, dok im je njegova nacionalnost apsolutno nevažna. Umetnike niko ništa ni ne pita, kaže hrvatska umetnica koja širom sveta promoviše dostignuća ličkog naučnika. „Ja jednostavno ne mogu shvatiti Teslu na niti jedan drugi način nego kao svetskog naučnika, naravno, srpskog porekla. Isto tako, mislim da su te stvari kojima se naš rad svodi na politiku i gde se zapravo kroz jedno\n11.08.2019 u 12:33\nKako je Srbin rođen u Austrougarskoj postao „hrvatski izumitelj”\nMinistar kulture i informisanja Vladan Vukosavljević danas je, reagujući na izjavu hrvatske koleginice Nine Obuljen Koržinek da je Nikola Tesla hrvatski naučnik srpskog porekla, odgovorio da pridev „hrvatski” neće Srbinu Nikoli Tesli oduzeti ništa od njegove večne slave, ali da takvu interpretaciju smatra „nelogičnom, istorijski neutemeljenom, detinjastom i proizvoljnom”. „U svom brzom i pomalo brzopletom odgovoru na saopštenje Ministarstva kulture i informisanja Srbije, ministarka Obuljen Koržinek povišenim tonom reaguje na jednostavne istorijske činjenice i javnosti nudi svoje, mada pretpostavljam i viđenje zvanične Hrvatske u vezi sa temom”, navodi Vukosavljević u nastavku polemike o poreklu i nacionalnosti Nikole Tesle. Vukosavljević kaže i da će izaći u susret predlogu hrvatske\n04.08.2019 u 20:33\nVučić: Danas su Srbi, ma gde živeli – ujedinjeni\nDanas su Srbi, ma gde da žive, apsolutno ujedinjeni i znaju šta im je činiti u budućnosti, poručio je večeras iz Krušedola predsednik Srbije Aleksandar Vučić, na obeležavanju 24 godine od akcije „Oluja”, i istakao da je posebno ponosan, jer su svi Srbi na današnji dan, ma gde da su na planeti, ujedinjeni. „Posebno sam ponosan, i molim vas da ih pozdravite, jer su sa nama svi srpski politički predstavnici iz Crne Gore - za razliku od zvanične Podgorice, koja svoje predstavnike šalje na Dan pobede u Knin. Sa nama su i predstavnici našeg naroda iz Slovenije, Severne Makedonije, a posebno veliki pozdrav predstavnicima SNV iz Hrvatske”, rekao je Vučić u Krušedolu.\n13.07.2019 u 15:37\nZagreb - Boris Milošević izabran je za novog predsednika Srpskog narodnog veća (SNV) u Hrvatskoj. To je na Tviteru objavio Dejan Jović, profesor na Zagrebačkom univerzitetu i član Veća. „Milorad Pupovac, koji je vodio SNV od osnivanja, odnosono 22 godine, izabran je za predsednika Saveta SNV. Dragana Jeckov i Aneta Vladimirov izabrane su za zamenice predsednika”, napisao je Jović na Tviteru. Milošević je poslanik u hrvatskom Saboru i član Samostalne demokratske srpske stranke, prenosi Tanjug.


Članovi Vlade USK potvrdili odluku o gradnji novog objekta Doma zdravlja Bihać - Akta.ba\nČlanovi Vlade USK potvrdili odluku o gradnji novog objekta Doma zdravlja Bihać\n11.06.2021. 09:51 / Izvor: Fena\nČlanovi Vlade Unsko-sanskog kantona (USK) na posljednjoj redovnoj sjednici potvrdili su odluku o gradnji novog objekta Doma zdravlja Bihać. Odluka je prvenstveno donesena na osnovu stručne analize stanja oštećene zgrade u prošlogodišnjem potresu.\n"Zvanično je donesena odluka o gradnji novog objekta i to na zemljištu uz oštećenu zgradu, koje je naravno u vlasništvu Doma zdravlja Bihać. Objekat bi trebao imati oko pet hiljada kvadratnih metara iskoristivog prostora, a menadžment bi vrlo brzo trebao krenuti u izradu idejnog rješenja", izjavio je ministar zdravstva USK Muris Halkić.\nIstakao je i kako će Kantonalna vlada u potpunosti financirati planiranu adaptaciju dijela postojećeg objekta, kao privremenog rješenja za medicinsko osoblje i pacijente.\n"Naravno da želimo što prije stvoriti adekvatnije uslove za osoblje i pacijente gradskog doma zdravlja, što ćemo i uraditi adapatacijom D- bloka, odnosno iskoristivog dijela oštećene zgrade. To će naravno biti privremeno rješenje do izgradnje novog objekta, a sve će financirati Kantonalna vlada", kazao je ministar Halkić.\nMinistar zdravstva u Vladi Unsko-sanskog kantona dodao je i kako bi kroz nekoliko dana trebalo biti pronađeno rješenje za deblokadu računa Kantonalne bolnice „Dr. Irfan Ljubijankić“ u Bihaću, koji je ponovo blokiran zbog milionskog dugovanja prema jednom od glavnih dobavljača lijekova i opreme\nUSK: Za podršku maloj privredi 1,9 miliona maraka\nNjemačka pomože pet bolnica u BiH sa 60.000 eura u borbi protiv koronavirusa


Dečiji interaktivni vodič „Art game“ Moderne galerije CZK Lazarevac – Radio Galaxy – 89.3MHz\nObjavio/la Radio Galaxy at December 28, 2020\nProjekat Moderne galerije Centra za kulturu Lazarevac „Art game“, interaktivni vodič igrica za decu, dobio je ove godine podršku za svoju realizaciju od strane Ministarstva za kulturu i informisanje RS, na konkursu za savremeno stvaralaštvo, kulturne delatnosti za decu. Projekat je realizovan u saradnji sa projektnim timom Centra za kulturu, koji čine: Darinka Stanojević kustos, Marinka Jovanović, saradnik za programsku delatnost i Dejan Popović, programer, angažovani saradnik na projektu.\nProjekat ima za cilj afirmaciju inovativnih načina edukacije dece u oblastima kulturnog nasleđa, umetnosti i kulture, na njima blizak, svakodnevni način, putem igre, najznačajnije dečje aktivnosti, kroz koje uče o svetu koji ih okružuje, podstičući im istraživački rad i kreativno mišljenje.\nIdeja za interaktivni vodič igricu za decu „Art game” nastala je kao rezultat dugogodišnjeg edukativnog kreativnog rada Moderne galerije sa decom uzrasta od 3. do 6. razreda osnovne škole. Tokom brojnih radionica ukazala se potreba za konkretnijim sredstvom za rad putem kojih bi se na inovativan način, prateći tehnološki razvoj, deca upoznala sa kulturnim nasleđem, koje se čuva u Modernoj galeriji Centra za kulturu Lazarevac.\nAplikacija je jednostavna za upotrebu na tablet računarima i mobilnim telefonima i postala je deo stalne edukativne ponude galerije namenjene deci.\nPristup je moguć preko stranice: artgame.czklazarevac.rs ulaskom u virtuelne sobe preko pristupnog koda koji se dobija od administratora Moderne galerije na licu mesta. Mališani će imati priliku da učestvuju u kvizu znanja i pogađalici kroz set različitih pitanja od onih najjednostavnijih do najtežih iz oblasti kulturnog nasleđa, rekla je kustos Moderne galerije, Darinka Stanojević na promociji aplikacije za medije.\nAplikacija je osmišljena tako da je omogućena konstantna adaptacija sadržaja kroz kontrolni panel, što omogućava međuinstitucionalno umrežavanja i prilagođavanje aplikacija specifičnim potrebama, kao i buduće dalje nadogranje i usavršavanja.\nIzložba “Kolubarci u balkanskim ratovima i Velikom ratu” u lazarevačkoj Biblioteci


Ružica i Petar Petrović prvaci Balkana – GM Press\nU Poreču, u Hrvatskoj, tokom proteklog vikenda, održano je Prvenstvo Balkana u karateu za seniore, veterane i decu do14 godina. Tokom petka, subote i nedelje na šest borilišta nadmetalo se oko 1000 najboljih takmičara iz 10 zemalja balkanskog poluostrva i to Bosne i Hercegovine, Bugarske, Hrvatske, Grčke, Crne Gore, Severne Makedonije, Slovenije, Turske, autonomne pokrajine Kosova i Metohije i Srbije.\nPoziv selektora da brane boje naše zemlje dobili su i dva člana karate kluba „Milanovac“, Ružica i Petar Petrović, koji su svojim rezultatima izborili status reprezentativaca Srbije. Takođe, veliku čast od Karate federacije Srbije dobio je i trener KK „Milanovac“, Đorđe Petrović, koji je ponovo izabran u tim nacionalnih trenera reprezentacije Srbije za mlađe uzrasne kategorije i koji je dao veliki doprinos u ostvarivanju odličnih rezultata reprezentativaca naše zemlje.\nRužica je svoju zemlju predstavljala u katama, a Petar u katama i borbama. Naši mladi sugrađani ostvarili su istorijski uspeh i u Gornji Milanovac doneli tri zlatne medalje.\nU petak, prvog dana takmičenja, na tatami je izašao Petar, koji se u konkurenciji dečaka 2011. godište ponovo borio za titulu šampiona Balkana u katama. On je u četiri veoma kvalitetna meča redom pobeđivao reprezentativce Slovenije, Hrvatske, Crne Gore i na kraju, protiv dobro poznatog takmičara iz Bosne i Hercegovine, sa kojim je na prethodnoj Balkanijadi radio polufinalni meč, odnosi ubedljivu pobedu od 5:0 i ponovo postaje prvak Balkana u katama.\nU subotu je svoj nastup imala Ružica Petrović. Ona je zablistala u konkurenciji devojčica 2012. godište, takođe, bez ijedne izgubljene zastavice, ubedljivim rezultatima 5:0 pobedivši dve najbolje takmičarke iz Bosne i Hercegovine, takmičarku iz Slovenije, da bi u „srpskom“ finalu bila bolja od svoje drugarice iz reprezentacije i na taj način osvojila titulu balkanskog šampiona.\nTrećeg dana balkanskog šampionata ponovo je Petar Petrović izašao na borilište, ali ovoga puta u borbama, u konkurenciji dečaka 2011. godište u kategoriji -30 kg. On je u svom reprezentativnom debiju u borbama ostvario tri maestralne pobede bez ijednog izgubljenog poena i to nad prvakom Bosne i Hercegovine 8:0, reprezentativcem Hrvastke 3:0 i u finalnom meču nad reprezentativcem Grčke 5:0. Na taj način postao je dvostruki šampion Balkana i ujedno najuspešniji takmičar balkanskog prvenstva, što se još uvek ne pamti da je neko ostvario.\nOsvajanjem tri zlatne medalje KK „Milanovac“ se našao među dva najuspešnija kluba iz Srbije na ovom takmičenju.\nOvo je zaista veliki, istorijski i pomalo nestvaran uspeh, koji su naši takmičari ostvarili, a koji je rezultat jednog ozbiljnog, napornog, sistemskog i posvećenog rada naših karatista. Iako smo imali određenih poteškoća da bezbrižno i neometano krenemo na put, smogli smo i poslednji atom snege da časno i dostojanstveno branimo boje svoje zemlje i na najbolji mogući način reprezentujemo naš grad i klub iz kojeg dolazimo – kaže Đorđe Petrović, trener KK „Milanovac“.\nTags: đorđe petrović, KK „Milanovac“, Petar Petrović, Ružica Petrović\nRaspored kontejnera za odvoženje kabastog otpada


„Postojeća socijalna slika u BiH, u čijoj strukturi dominira broj nezaposlenih, upozorava da stvarnog pobjednika na bilo kojem izbornom nivou nema, niti će ga biti dok se ova teška i trenutna slika ne počne mijenjati na bolje. Pošteno, a i pravedno bi bilo da kriterij zapošljavanja bude jedan od određujućih kada je u pitanju davanje biračkog povjerenja programima stranaka koje kandiduju pred izbore“- ističe se u saopćenju za javnost iz Kantonalnog odbora SDP Zeničko – dobojskog kantona.\nIzmeđu ostalog, KO SDP ZDK podržava demokratsku kontrolu Centar Civilnih Inicijativa koja je pokazala za zakonodavna tijela i izvršna vlst imaju nizak procenat angažovanja na pitanjima i problemima koja odražavaju težak socijalni položaj građana.\nIz SDP-a upozoravaju na povećanje problema običnih građana, ali i pozdravljaju iskazano nezadovoljstvo radnika koji su ostali bez posla iz firmi: Dom štampe Zenica, Inpek , RK Bosna i Bosnagraf Visoko. Naglašeno je da je najveći problem u BiH i dalje nezaposlenost iz koje dolaze i svi drugi problemi.\n„Stoga još jednom upozoravamo da je problem vrlo jasan i vidljiv, ali vlasti u aktuelnom mandatu još uvijek imaju prečih problema i nije jasno zbog čega svoj mandat nisu iskoristili za maksimalno angažovanje i poboljšanje uslova iz oblasti zapošljavanja, jer je evidentno da se sposobnost određene garniture na vlasti može iskazati samo kroz uložene napore i postignute efekte u oblasti zapošljavanja“ – navodi se u saopćenju iz KO SDP ZDK.


Predsednik DSS Miloš Jovanović posetio Lajkovac - GEM info\n28. februara 2020. 29. februara 2020. Redakcija 0 Comments Beograd, dss, izbori, Lajkovac, Miloš jovanovič, Pokret Metla\nPokret ”Metla” izaći će na predstojeće izbore. Preostalo je još da 29. februara ovu odluku predsedništva i izvršnog odbora potvrdi i glavni odbor DSS, rekao je tokom posete opštinskom odboru u Lajkovcu predsednik stranke Miloš Jovanović.\nPokret „Metla 2020“ doneo je odluku da ide na predstojeće parlamentarne, pokrajinske i lokalne izbore. Ovu odluku je članstvu tokom posete opštinskom odboru DSS Lajkovac saopštio predsednik stranke Miloš Jovanović. U subotu kada o ovoj odluci treba da se izjasni Glavni odbor DSS na svim članovima je da po sopstvenoj savesti glasaju da li su za borbu ili bojkot izbora. Odluka je doneta između ostalog zato što se radi o redovnim izborima, predviđenim Ustavom, ali kako je rekao Jovanović u ovom trenutku bojkot nije put kojim se može doći do promena.\nSpuštanje cenzusa na tri odsto odluku DSS o izlasku na izbore je samo otežalo i to u moralnom smislu. Naš cilj je da u Srbiji dođe do korenitih promena, rekao je Jovanović i naveo tri glavna cilja pokreta ”Metla”.\nTokom posete predsednika stranke definisane su aktivnosti tokom predizborne kampanje opštinskog odbora DSS u Lajkovcu.\n“Metla ” je novi politički pokret koji je osnovan pre gotovo četiri meseca. Okosnice pokreta su Demokratska stranka Srbije, Grupa za prosperitet Srbije, Udurženje starosedelaca iz Kraljeva kao i Tim za život.\nShare the post "Predsednik DSS Miloš Jovanović posetio Lajkovac"\n← Zatvaranje puta Lazarevac-Beograd-Aranđelovac u subotu 29. februara\nAktiv žena Lazarevca u novoj humanitarnoj akciji →


Policija je, kako nezvanično saznaju "Novosti", privremeno zaplenila i dva automobila crnogorskih tablica, blindirani BMW i "audi". Operativci srpske policije na krovu hotela pronašli su pištolj, za koji se sumnja da ga je neko od uhapšene četvorice sakrio.\nInače, pomenuta trojica iz Podgorice su u evidenciji policije Crne Gore označeni kao pripadnici kriminalnih klanova. Ispituje se uloga Banjalučanina, koji je je ranije bio na Interpolovoj crvenoj poternici zbog pokušaja ubistva.\nInteresantno je da su B. A i S. K. u Beograd stigli avionom, a da su im se sinoć pridružili N. M i M. M, koji su došli blindiranim BMW-om i "audijem". B. A. i S. K. su bili redovno prijavljeni u hotelu, dok su se druga dvojica skrivala.\nPrema podacima crnogorskih službi bezbednosti, B. A. sa nedavno ranjenim Igorom Krstvićem,ali i M. M. i N. M. čini organizovanu kriminalnu grupu, koja deluje na području Podgorice. Deo su "škaljarskog klana".\nNavodno, planirali su da u Beogradu ostanu četiri dana. Srpska policija sada istražuje koje su bile njihove namere, i da li su planirali neku likvidaciju.\nUŽIVO, ZVEZDA - PARTIZAN Već TREĆI PREKID derbija, umalo velika TUČA na derbiju, Birčević šutnuo Štimca


Naglo poskupljenje aviokarata u Nemačkoj › Made-in-Germany.rs\nNakon dve nedelje od propasti nemačke aviokompanije „Er Berlin“, avionske karte za domaće letove u Nemačkoj poskupele su u proseku za 32,5 procenata, pokazuju statistički podaci.\nNemački portal „MyDealz.de“ je ovaj zabrinjavajući podatak objavio nakon što je u oktobru i novembru analizirao cene aviokarata na 25 kratkih i srednje dugih letova, prenosi „Večernji list“.\nPotražnja za avionskim kartama je od propasti Er Berlina premašila ponudu na mnogim letovima, zbog čega su porasle i cene karata. Po proceni Carsten Spohr, direktora u „Lufthansi“, trenutno u Nemačkoj nedostaje oko 60.000 mesta na domaćim avioletovima.\nPored toga što je ustanovio da letovi vikendom mogu biti i tri puta skuplji, portal MyDealz je tokom istraživanja zabeležio i najekstremniji slučaj porasta cene povratne karte na liniji između Minhena i Dizeldorfa, koja je u ovom slučaju poskupela čak četiri puta.


Ericsson predstavio CoordCom sistem za nadzor i upravljanje u službama javne bezbednosti\nEricsson predstavio CoordCom sistem za nadzor i upravljanje u službama javne bezbednosti – Personal magazin\nU vanrednim situacijama, svaki sekund je od velikog značaja. Alociranje adekvatnih resursa na pravo mesto u najkraćem mogućem roku doprinosi spašavanju života, umanjuje patnju građana, kao i materijalne gubitke. Zbog…\nU vanrednim situacijama, svaki sekund je od velikog značaja. Alociranje adekvatnih resursa na pravo mesto u najkraćem mogućem roku doprinosi spašavanju života, umanjuje patnju građana, kao i materijalne gubitke. Zbog toga je optimalno korišćenje svih raspoloživih resursa za javnu bezbednost od neprocenjivog značaja za svako društvo i državu.\nEricsson je u Beogradu na 37. Međunarodnom sajmu prevencije i reagovanja u vanrednim situacijama, pod nazivom 112 EXPO, predstavio svoj sistem CoordCom™ koji omogućava kontrolu i koordinaciju kompletnog lanca aktivnosti u vanrednim situacijama, korišćenjem jedinstvenog telefonskog broja – 112.\nMilan Rolović objašnjava značaj CoordCom sistema i prednosti 112 broja u službi javne bezbednosti\nCoordCom omogućava uspostavljanje efikasnog sistema za pozive i obaveštavanje sa preciznom podrškom u donošenju ključnih odluka u vanrednim situacijama. On omogućava u realnom vremenu, komunikaciju informacija i detalja svim službama za krizne situacije i podržava preduzimanje adekvatnih koraka u svakoj nastaloj situaciji. Ceo lanac aktivnosti u kriznim situacijama može biti jednostavno i efikasno kontrolisan zahvaljujući CoordCom sistemu. Počev od preuzimanja poziva u kriznoj situaciji, do obaveštavanja i dodeljivanja zadataka konkretnim službama kao što su policija, vatrogasci ili hitna pomoć.\nEricsson je CoordCom sistem prvi put počeo da primenjuje 1985. godine u Švedskoj, od kada ga kontinuirano unapređuje. Danas se ovaj sistem uspešno primenjuje u mnogim zemljama širom sveta, a neke od njih su i Hrvatska, Crna Gora, Slovačka, Rumunija, Španija i Portugalija.\nCoordCom obezbeđuje kompletno i fleksibilno rešenje koje se može integrisati u postojeću komunikacionu infrastrukturu. Ovaj sistem objedinjuje u jedan komunikacioni sistem sve komunikacione standarde u oblasti emitovanja radio signala, telefonije i prenosa podataka. Ono što čini izuzetnim CoordCom jeste činjenica da on integriše i unapređuje i postojeće investicije u komunikacione sisteme, radne procese i organizaciju, što dodatno podržava njihovu kvalitetnu i efikasnu interakciju.\nOrganizovanje 112 EXPO dokazuje da je potreba da se u kriznim situacijama reaguje efikasno u Srbiji na visokom nivou. Uspostavljanje objedinjenog sistema za reagovanje u kriznim situacijama predstavlja, ne samo zadovoljenje jedog od preduslova za pristupanje Evropskoj Uniji, već i ozbiljnu brigu za bezbednost i efikasno zadovoljenje potreba građana Srbije.\nEricsson predstavio CoordCom sistem za nadzor i upravljanje u službama javne bezbednosti was last modified: September 15th, 2010 by Redakcija\n112112 EXPOCoordComEricssonEricsson CoordComnadzor i upravljanje\nNokia postavila cilj: povezivanje još milijardu korisnika na internet


Mogućnost zaposlenja | Tigar a.d. Fabrika Obuce\nKonstantan razvoj kompanije i naši planovi za budućnost nameću potrebu za jačanjem naših stručnih timova. Ukoliko ste spremni za rad u dinamičnom okruženju, posedujete stručna znanja, dragoceno radno iskustvo ili entuzijazam i svojim radom možete doprineti našem rastu i razvoju, dobrodošli ste u kompaniju Tigar. Kompanija svojima Kodeksom korporativnog upravljanja obezbeđuje jednake mogućnosti zapošljavanja:\n(Izvod iz Kodeksa korporativnog upravljanja)\nJednake mogućnosti zapošljavanja\n(a) Kompanija i svako od zavisnih preduzeća su čvrsto obavezane na nepristrasan i ravnopravan tretman svih svojih zaposlenih. Odluke o zapošljavanju, uključujući, bez ograničenja, upošljavanje, postavljanje radnika na odgovarajuće radno mesto, procenu performanse, unapređenja, transfere, kompenzacije, beneficije, obuke i otkazi zasnivaju se isključivo na kvalifikacijama, veštini i performansama zaposlenog bez obzira na rasu, boju, pol, nacionalno poreklo, religiju, starosnu dob, invalidnost, bračni i familijarni status, veteranski status ili svaki drugi neposlovni razlog.\n(b) Kompanija i svako zavisno preduzeće neće tolerisati diskriminaciju i represalije protiv ma kog zaposlenog koji tvrdi da je on ili ona bio, ili jeste, predmet diskriminacije, ili je prijavio diskriminaciju.\n(c) Svaka i sve žalbe na diskriminaciju biće brzo i u potpunosti istražene. Privatnost uključenih lica biće zaštićena, osim u meri koja je neophodna za sprovođenje pravilne istrage ili osim ako je drugačije predviđeno zakonom. Supervizori ili zaposleni koji su primenjivali diskriminaciono ponašanje, biće podlozni neposrednim disciplinskim merama, uključujući potencijalno otpuštanje sa posla, tj, otkaz.\n(d) Kompanija i ostala zavisna preduzeća obavezuju se da sprovode, na već postojeću politiku, dodatne mere stimulacije koje se daju čanovima organa upravljanja i zaposlenima na bazi njihovog učinka, efikasnosti, inovativnosti i kreativnosti, tako da svi imaju nepristrasan tretman i budu vrednovani i nagrađeni za svoje doprinose.\nAko ste zainteresovani, Vaš CV možete da pošaljete na adresu posao@tigar.com\nPridružite nam se da zajedno gradimo budućnost.